Magazin Intermezzo – Banjaluka Explore 2013\nBanjaluka Explore 2013 – Lov na blago održaće se 29. aprila u centru grada u organizacijia Interact Cluba BL. Ova aktivnost se po prvi put održava u Banjaluci, a svi prihodi od akcije su namijenjeni u humanitarne svrhe.\nU lovu na blago mogu učestvovati svi, ne postoji dobna granica, a cilj ove aktivnosti je da u pretpostavljenom vremenskom obimu ekipe pređu tri nivoa: rješavanje zagonetki vezanih za kulturne objekte, potraga za predmetom, te potraga za osobom.\nSvaka ekipa treba da se sastoje od tri do pet članova, a prve tri ekipe koje uspješno izvrše zadatak čekaju vrijedne nagrade.\n1. Mjesto – Rafting za ekipu\n2. Mjesto – Večera za ekipu u restoranu Pastir\n3. Mjesto – Kuglanje u New York Bowling Centru\nZainteresovani svoju ekipu mogu prijaviti na e-mail interactclubbl@gmail.com , do 26. aprila, uz uplatu od 3KM po članu, jer će svi prihodi od akcije biti iskorišteni u humanitarne svrhe. Više informacija možete pronaći na Facebook eventu.


Kako ROK zvezde 2000-ih danas izgledaju - Muški magazin - trendovi, fitness, lifestyle, saveti, devojke... `\nOd kada se prvi put pojavila na muzičkoj sceni, Rok muzika postla je pravi hit i bila je najpopularniji muzički pravac skoro pola veka. Međutim, pojavom pop i elektronske muzike, rok muzika polako je počela da jenjava i vreme dugokosih bendova i električnih gitara vrlo brzo je nestalo.\nAli, početkom 21. veka, pojavili su se mladi i novi bendovi koji su doneli alternativu na rok scenu i koji su ponovo izmislili ovaj žanr, donoseći sa sobom rok muziku koja je ponovo bila popularna.\nDanas, ovi bendovi važe za jedne od najpoznatijih i najuspešnijih, a ljudi koji stoje iza njih i dalje su aktivni na muzičkoj sceni. Zato smo odlučili da vam pokažemo kako su oni izgledali na početku svojih karijera, a kako izgledaju danas, posle skoro 20 godina.\nPROČITAJTE SLEDEĆI TEKST: Bad Boys For Life – trejler 2


Kako bi izgledao rat Rusije i Amerike?\nPoznati izraelski politikolog, vojni stručnjak, bivši načelnik specijalne službe Nativ Jakov Kedmi rekao je to u emisiji „Solovjev LIVE“.\nPrema analitičaru, SAD se prvenstveno oslanjaju na svoju flotu sa nosačima aviona, ali će to biti prva meta Rusije. Američka mornarica je skupa, a uspostavljanje trilateralnog odbrambenog saveza AUKUS od strane Velike Britanije, Australije i SAD verovatno neće biti vojno efikasno.\nSjedinjene Države i njihovi saveznici nemaju sisteme za efikasnu borbu protiv hipersoničnih projektila Ruske Federacije. Zbog toga američka flota neće imati ništa da suprotstavi ruskim raketama i garantovano će biti uništena, rekao je ekspert.


U Baru ozvaničen početak izgradnje stambenog objekta za penzionere | Opština Bar\nU Baru ozvaničen početak izgradnje stambenog objekta za penzionere\nPredsjednik Opštine Bar Dušan Raičević, sa direktorom Fonda za penzijsko-invalidsko osiguranje Dušanom Perovićem, predsjednikom Saveza udruženja penzionera Crne Gore Brankom Vešovićem i predsjednikom Udruženja penzionera Bara Dževdetom Đedom Begzićem položio je kamen temeljac za izgradnju stambene zgrade za barske penzionere.\nProjektu izgradnje stambenog objekta kojim se stvaraju kvalitetniji uslovi života za barske penzionere, značajan doprinos dala je i Opština Bar. Ovaj objekat se gradi na zemljištu površine 2.290 m2 u naselju Popovići, koje je Odlukom Skupštine opštine Bar u martu 2018. godine prenijeto Udruženju penzionera Bara bez naknade. Procijenjena vrijednost zemljišta iznosila je oko 162.000€, a Udruženje je oslobođeno i plaćanja naknade za komunalno opremanje građevinskog zemljišta.\nPredsjednik Opštine Bar Dušan Raičević istakao je uspješnu saradnju sa Vladom Crne Gore – Fondom PIO, Savezom penzionera Crne Gore i Udruženjem penzionera Bara, i zahvalio što su zajedničkim zalaganjem obezbijeđena sredstva za realizaciju ovog značajnog projekta u Baru.\n„Ovo je prvi objekat ovog tipa na crnogorskom primorju i prvi ovakav objekat u našem gradu koji će riješiti stambeno pitanje 70 porodica penzionera. Uvjeren sam da ćemo biti u prilici da idemo u pravcu realizacije ovakvih projekata kojima ćemo trajno riješiti stambena pitanja i drugih penzionera. Čestitam svima koji su uzeli učešće i dali nemjerljiv doprinos u realizaciji ovog vrlo važnog pitanja, i izražavam želju i nadu da će izvođač radova ispoštovati sve rokove i da ćemo vrlo brzo biti u prilici da uručimo ključeve stambenih jedinica našim penzionerima “, kazao je Raičević.\n„Objekat u Baru projektovan je sa 95 stambenih jedinica, od kojih će penzionerima pripasti 70, to će biti garsonjere i jednosobni stanovi. Zahvaljujući Vladi Crne Gore, po prvi put su finansijska sredstva u iznosu od 900.000€ obezbijeđena na početku izgradnje zgrade, dok će drugi sredstava, kao što je to uobičajeno, obezbijediti budući korisnici stanova, odnosno penzioneri, a izvođaču će troškovi biti nadoknađeni kroz kompenzaciju.“-istakao je direktor Fonda za penzijsko-invalidsko osiguranje Dušan Perović.\nPovodom Međunarodnog dana muzeja u Arhiepiskopskoj palati u Starom Baru otvorena izložba “Tradicionalne nošnje Crne Gore”\nPutni nalozi od 17.08. do 23.08.2020.godinu\nSubvencijama za preduzetništvo Opština Bar podržala otvaranje 40 radnih mjesta


VEST DANA – Zvanično: Potpisao Milan Pavkov – DELIJE.AT / DELIJE SALCBURG / DELIJE AUSTRIJA\n„Veoma sam ponosan na novi ugovor, očekujem još bolje partije i nove uspehe, da budem još ponosniji na klub, sve saigrače i sebe“, poručio je snažni golgeter\nMilan Pavkov je produžio ugovor sa Crvenom zvezdom do 2022. godine. Snažni golgeter je paraf stavio u društvu predsednika Svetozara Mijailovića i sportskog direktora Mitra Mrkele.\nPavkov je blesnuo u ovoj sezoni, a meč karijere odigrao je protiv Liverpula na stadionu Rajko Mitić 6. novembra.\n„Naravno da mi je drago zbog ukazanog poverenja i produžetka saradnje. Radujem se novim izazovima i daću sve od sebe da budem još bolji. Nadam se istom timu i na proleće, i da ćemo se uz pojačanja spremiti odlično za drugi deo sezone. U klubu kao što je Crvena zvezda uvek se očekuju veliki rezultati, tako i ja. Verujem da ću biti sve bolji i bolji iz utakmice u utakmicu i da ostvarujemo zapažene rezultate. Veoma sam ponosan na novi ugovor, očekujem još bolje partije i nove uspehe, da budem još ponosniji na klub, sve saigrače i sebe“,poručio je Pavkov.\nPo novom ugovoru snažni golgeter iz Begeča će zarađivati 240.000 evra u prvoj sezoni, s tendencijom rasta od 60.000 evra u narednim. Zadovoljstvo ostvarenim poslom nije krio ni direktor Mitar Mrkela.\n„Veoma smo zadovoljni što smo uspeli da postignemo dogovor sa Milanom Pavkovim. On je dugoročno rešenje za Crvenu zvezdu, potpisao je ugovor na četiri godine i verujem da će veliki deo tog ugovora odraditi u crveno-belom dresu sa velikim uspehom kao i do sada“, rekao je Mrkela.


► Posmatračka misija EU: Ovi izbori sjajna prilika se pokaže posvećenost\nNa konferenciji za novinare je rečeno da će misija proceniti u kojoj su meri izbori usklađeni sa kosovskim zakonima i međunarodnim standardima i da je to peta misija na Kosovu od 2013. godine.\n"Naša misija prati izborni proces pre, za vreme i posle glasanja 6. oktobra i odražava stalnu posvećenost EU podržavanju transparentnih i inkluzivnih izbora na Kosovu", kazala je šefica misije Viola von Cramon-Taubadel.\nRekla je da je osnovni tim od devet analitičara stigao je u Prištinu 7. septembra, a 18 dugoročnih posmatrača je 15. septembra raspoređeno širom Kosova kako bi pokrili svih 38 opštine.\nNjima će se neposredno pred izbore pridružiti i 36 kratkoročnih posmatrača, kao i delegacija članova Evropskog parlamenta i predstavnika država članica EU u Prištini.\nUkupno oko 100 posmatrača iz zemalja članica EU, kao i Norveške i Švajcarske, posmatraće glasanje i postupak brojanja 6. oktobra, kazala je ona.\n"Ja vidim ove izbore kao sjajnu priliku da sve stranke koje učestvuju na izborima pokažu posvećenost Kosova demokratiji vodeći verodostojan i uključiv izborni proces. Potpuna transparentnost i odgovornost svih strana koje učestvuju u izborima mogu poboljšati poverenje javnosti u izborni proces", dodala je ona.\nPosmatračka misija EU će izdati preliminarnu ocenu ubrzo nakon dana održavanja izbora i ostaće na Kosovu da posmatra proces ishoda do njegovog završetka.\nKao i do sada, konačni izveštaj koji će sadržati preporuke za sledeće izbore biće predstavljen otprilike dva do tri meseca kasnije.


Pazova.org intervju - Košarkaški klub Dunav - Pazova.org\nStanovnici ulice Vuka Karadžića i ulice Podunavskog partizanskog odreda, koji žive u blizini raskrsnice, zabrinuti su za svoju bezbednost i bezbednost svojih kuća pošto se nova saobraćajnica gradi veoma blizu stambenih objekata.\nU okviru skupa prikupljaće se i potpisi podrške za ukidanje postojećeg projekta izgradnje kružnog toka, a ugroženi građani tražiće i prijem kod predsednika opštine koji im je obećan još prošle nedelje ali do njega nije došlo.\nRadovi na izgradnji kružnog toka počeli su početkom meseca kada je postojeći asfalt i prostor oko puta potpuno raskopan, a posečeno je i svo okolno drveće. Posle reakcije građana i iskazivanja nezadovoljstva, radovi su obustavljeni na nekoliko dana, ali su krajem ove nedelje nastavljeni.\nPredstavnici lokalne samouprave potvrdili su nam da imaju svu potrebnu dokumentaciju za izgradnju kružnog toka i da ne postoje pravne prepreke da se radovi nastave. Pre nekoliko dana građani koji su nezadovoljni pozvani su i na razgovor u policiju gde im je rečeno da bi mogli da snose pravne posledice ukoliko bi ometali radnike koji rade na izgradnji kružnog toka.\nZbog toga su ugroženi građani odlučili da pozovu svoje sugrađane na skup ispred opštine, kako bi svi zajedno kroz građansku inicijativu iskazali neslaganje sa ovim projektom i pokušali da utiču na opštinske čelnike da odustanu od tog projekta i privremeno vrate put u prvobitno stanje, dok se ne pronađe novo rešenje koje nikoga ne bi ugrožavalo.\nZahtevi građana koji žive u blizini raskrsnice su da ih u najkraćem roku primi predsednik opštine na razgovor, da se odmah obustavi izgradnja kružnog toka i put vrati u prvobitno stanje da bi se saobraćaj u tom delu Stare Pazove normalizovao i da se postojeći projekat poništi i umesto njega uradi novi bezbedniji.\nVideo prilog o ovom slučaju koji smo snimili odmah nakon početka radova možete pogledati na linku: https://www.youtube.com/watch?v=VAdck4LfUYA\nLink ka zvaničnoj stranici protesta: https://www.facebook.com/events/278350692666115


RTCG - Radio Televizija Crne Gore - Nacionalni javni servis :: Društvo :: Samo zakonit rad garantuje bezbrižnost\n18. 12. 2020. 11:05 >> 11:06 3\nSamo zakonit rad garantuje bezbrižnost\nSamo zakonit rad garantuje osjećaj bezbrižnosti i ponosa na ostvareno, poručio je bivši direktor Uprave policije Veselin Veljović i dodao da mu je bila čast da zajedno sa pripadnicima policijske organizacije brinu o bezbjednosti građana i države.\n“Uvaženi pripadnici crnogorske policijske organizacije, poštovane kolege, bila je čast i privilegija da zajedno brinemo o bezbjednosti svih građana i države”, rekao je Veljović.\nOn je, povodom primopredaje dužnosti direktora policije, rekao da je zahvalan na odgovornosti, posvećenosti, odlučnosti i hrabrosti u realizaciji značajnih rezultata i ostvarenog progresa u svim oblastima djelovanja.\nVeljović je istakao da je ova godina obilježena nezapamćenom pandemijom i drugim izazovima i iskušenjima, te da je možda jedna od najtežih u posljednje tri decenije.\n“Uspjeli smo da zajedno i jedinstveno pronađemo efikasne i primjerene odgovore i garantujemo osjećaj sigurnosti i bezbjednosti svakog pojedinca, porodice i zajednice”, naveo je Veljović na Tviteru.\nOn kazao da su odnosi povjerenja i partnerstva policije i građana su temeljna vrijednost koju treba dodatno podsticati, a etički i moralni kodeks postulat u djelovanju i postupanju.\nVeljović je dodao da napušta policijsku organizaciju, jedinstvenu, snažnu i značajno reformisanu i spremnu da sačuva sigurnost zajedničke države, ali kao i promotera regionalne saradnje i pouzdanog partnerstva.\n“Svi koji dođu jednog dana moraju i otići, i o tom danu treba razmišljati jer samo zakonit rad garantuje osjećaj bezbrižnosti i ponosa na ostvareno”, poručio je Veljović.\nVlada je na sjednici u četvrtak odlučila da vršilac dužnosti Uprave policije bude Vesko Damjanović.\nVeljović napušta funkciju direktora UP\n17. 12. 2020. 11\n"Hitno smijeniti Veljovića"\n13. 12. 2020. 22\nVeljovićeva ostavka ili smjena\n12. 12. 2020. 3\nNovi direktor policije nakon usvajanja zakona


Producent Harvi Vajnstin (Harvey Weinstein) koji planira da snimi film o svojoj borbi protiv nepravde, suočit će se na suđenju u Njujorku s tri nove optužnice za seksualno zlostavljanje, objavio je njujorški okružni tužitelj Saj Vans, dok američki mediji tvrde da bi Vajnstin za dvije optužnice mogao da završi u zatvoru.\nProducent se krajem maja predao policiji u Njujorku, a tada su protiv njega podignute tri optužnice za seksualni napad. Vajnstin bi mogao, ako ga sud proglasi krivim, da provede 25 godina u zatvoru što je maksimalna kazna. Tužilac je istaknuo da su nove optužnice za kriminalni seksualni čin prvog stepena i dvije tačke predatorskog seksualnog napada povezane s incidentom iz 2006. godine.\nHarvey Weinstein Suđenje\nSlavna glumica Rouz Mekgovan zabranila kontakt očima\nPropali holivudski producent Vajnstin izašao pred sud, kaže da nije kriv za silovanje


01:37 19 Maj 2021\nRohani: Rat sa Iranom bi bio „majka svih ratova“\nRat sa Iranom bi bio „majka svih ratova“, izjavio je predsednik Irana Hasan Rohani na sastanku sa čelnim ljudima Ministarstva inostranih poslova zemlje.\nRohani: Amerikanci, odabrali ste pogrešan put\nAmerika sledi pogrešan put, izjavio je danas predsednik Irana Hasan Rohani, javlja Rojters pozivajući se na iransku novinsku agenciju IRIB.\nIranski predsednik Hasan Rohani pozvao je danas muslimane širom sveta da se ujedine protiv Sjedinjenih Američkih Država, umesto da „prostiru crvene tepihe za zločince“.\nPredsednik Irana Hasan Rohani smatra da Saudijska Arabija ne bi ubila istaknutog novinara Džamala Hašogija bez zaštite SAD, prenela je iranska agencija IRNA.\nSAD žele da promene režim u Iranu, pri čemu koriste psihološki i ekonomski sistem ratovanja da bi na to primorale Islamsku Republiku,izjavio je danas u televizijskom obraćanju iranski predsednik Hasan Rohani.


Tiket dana - utorak 3.3.2020 | Sportske Kladionice\nHome Sportsko klađenje Tiket dana Tiket dana – utorak 3.3.2020\nBogami nismo imali sreće sa našim Tiket Dana igrama za vikend, pošto su oba tiketa zavrešila sa tri pogotka od četiri utakmice. Čak smo u nedelju i prilično oštećeni za penal pred kraju utakmice, ali ne vredi plakati nad prosutim mlekom, nego je potrebno igrati dalje, jer kvalitet na kraju uvek preovlada varijansu. Danas ćemo igrati jedan košarkaški tiket, pošto se u okviru evropskih tkamičenja igra veliki broj zanimljivih utakmica.\nVeć smo napomenuli da ostvarivati redovnu zaradu na kladionici putem kombinovanih tiketa je sve samo ne lako, te mi kao i uvek podvlačimo da ulažete razumne sume novca na svoje tikete, kako se kasnije ne biste kajali ako tiket ne bude dobitan. Realno je da budemo uspešni u 20-30% naših Tiketa Dana.\nNa današnjem tiketu dana odigrali smo četiri košarkaške utakmice za koje smatramo da su dovoljno kvalitetne da bi mogle doneti profit, ali ni jedna od njih nema dovoljno veliku kvotu da bi se mogla nazvati Tip Dana.\nTiket dana sa četiri utakmice je popularni 4-fold tiket u kome je potrebno da pogodite sve četiri utakmice kako bi vam tiket bio dobitan. Ukoliko želite da povećate svoje šanse za zaradu, a da pritom malo smanjite potencijalni dobitak, možete odigrati Yankee sistem, u kom igrate 6 dubl opklada, 4 treble opklade i jednu 4-fold opkladu. Da bi ovaj sistem bio dobitan potreno je ostvariti svega dva pogodkta od četiri utakmice. Nama je omiljeni Trixie sistem, ali isti se igra kada imate samo tri selekcije, te je danas nemoguće igrati isti.\nEvo naših predloga za Tiket Dana 03.03.2020. godine\nNymburk – Bandirma, FIBA Champions League, 03.03.2020\nDuel u ovom trenutku Davida i Golijata, pošto je Bandirma u velikim finansijskim problemima is vi njihove strani igrači su napustili klub, te roster čini veliki broj mladih, ali vrlo talentovanih košarkaša poreklom iz Turske. Nymburk sa druge strane igra odlično na domaćem terenu ove sezone i vrlo su ozbiljna ekipa, koja će sasvim sigurno probati da “nakanta” goste, kako bi što smireniji išli na revanš. Međutim, gledajući utakmicu Turske lige za vikend, kada je Bandirma gotovo 37 minuta vodila protiv favorizovane ekipe Bursaspora, smatramo da je ovaj hendikep previsoko postavljen, te je naš predlog na ovom meču:\nTip: Bandirma +30 HC (da Bandirma ne izgubi sa više od 31 poen razlike) sa kvotom 1.83\nRytas – Galatasaray, EuroCup Basketball, 03.03.2020\nUtakmica EuroCupa koja domaćima ne znači ništa, a gostima može da znači sve. Zbog krugova i međusobnih skorova, Rytas nema ama baš nikakve šanse da se plasira u dalji tok takmičenja, dok Galatasaray može nekim čudom i da se plasira, ali prvo i pre svega im je potrebna pobeda u Litvaniji. Gledajući kako ove dve ekipe igraju, ka oi činjenicu da domaći svakako neće spuštati nogu sa gasa, smatramo da je ovde najbolje fokusirati se na igru na koševe. Iz ovog razloga smatramo da je kvota na ovu igru odlična, te naš je predlog na ovom meču:\nTip: Over 161 Points (da obe ekipe postignu više od 161 poena) sa kvotom 1.66\nOlimpijakos – Panatinaikos, Evroliga, 03.03.2020.\nJedan od najvećih derbija evropske košarke biće odigran u okviru 27. kola Evrolige. Promenom trenerom i dolaskom Jorgosa Barcokasa, Olimpijakos je zaigrao mnogo bolju odbranu, a u prethodna četiri meča u Pireju, samo je Bajern ubacio više od 70 poena. Olimpijakos je limitirao CSKA na samo 59 poena, dok su sjajnu defanzivnu partiju pružili i u Tel Avivu prošle sedmice dozvolivši Makabiju samo 71 poen. Panatinaikos jeste ekipa koja igra u najbržem ritmu ove sezone u Evroligi, ali neće biti nimalo lako da se razigraju protiv Barcokasove odbrane. Granica od 169,5 poena je prevelika i realnije je da vidimo utakmicu na kojoj će biti postignuto između 150 i 160 poena. Olimpijakos neće uspeti do kraja da nametne svoj ritam, ali će sigurno u određenim delovima susreta usporiti napad Panatinaikosa što će biti dovoljno za pogodak ovog tipa. Naš predlog na ovom meču je:\nTip: Under 169.5 Points (da obe ekipe postignu ispod 169 poena) sa kvotom 1.71\nMilano – Real Madrid, Evroliga, 03.03.2020.\nDuel Milana i Real Madrida biće jedan od dva meča u ovom kolu Evrolige koji će biti odigran bez prisustva gledaoca zbog korona virusa. Milano se nalazi u katastrofalnoj formi u poslednjih nekoliko meseci i ova utakmica je možda poslednja prilika da zadrže šanse za plasman u plej-of. Sve ispod toga će se smatrati neuspešnom sezonom, a Etore Mesina se sigurno nije vratio u evropsku košarku kako bi završavao sezonu u Evroligi već u prvoj fazi. Za Milano se vraća Arturas Gudaitis u sastav, dok Real Madrid putuje bez petorice standardnih prvotimaca: Serhija Ljulja, Entonija Rendolfa, Gabrijela Deka, Fabijana Kozera i Džordana Mikija. Iako neće imati podršku navijača, Milano će sigurno učiniti sve što je u njihovoj moći da dobije ovaj duel, a imali su i više vremena za odmor pošto nisu imali meč u ligi za vikend, dok je Real Madrid igrao neizvestan meč u Malagi protiv Unikahe pre dva dana. Zbog svega ovoga smatramo da je odličan value da se na ovom meču odigra:\nTip: Milano +8 (pobeda Milana ili poraz manji od 8 poena razlike, a ako bude tačno 8 razlike, računa se kvota 1), sa kvotom 1.71\nSVE KVOTE SU IZ KLADIONICE BET365, TE UKOLIKO SE ODLUČITE IGRATI NAŠI TIKET DANA ON SE PLAĆA ODLIČNOM 8.88 KVOTOM, ŠTO ZNAČI DA NA ULOŽENIH 10 EURA MOŽETE DOBITI 88.8 EURA UKOLIKO OVAJ TIKET BUDE DOBITAN.


Apel vozačima da putuju samo u nužnim situacijama – Visokoin.com\n· 26. Aprila 2020. ·0\nFrekvencija vozila na putevima u BiH je slabijeg intenziteta, a vozači se mole da putuju samo u nužnim situacijama i da se pridržavaju mjera zaštite od koronavirusa.\nZbog sanacionih radova u tunelu Vinac na magistralnom putu Jajce-Donji Vakuf, od 7 do 20 sati saobraća se naizmjenično, jednom trakom. Od 20 do 7 sati saobraćaj se preusmjerava na obilaznicu oko tunela.\nJajce-Donji Vakuf, (tunel Vinac), zbog sanacionih radova u tunelu od 07 do 20 sati saobraća se naizmjenično, jednom trakom. Od 20 do 07 sati saobraćaj se preusmjerava na obilaznicu oko tunela.\n-Zbog radova na sanaciji saobraćajnice u vremenu od 07 do 16 sati, obustavlja se saobraćaj u ulici Koševo (od ulice Sutjeska do ulice Džidžikovac).\n– Zbog izvođenja sanacionih radova usporeno se saobraća u ulicama: Safeta Pašalića, Stup-Dobrinja, Nahorevska, Safeta Hadžića, Branilaca Šipa, Dobroševićka, Lužansko Polje, Joze Penave, Koševo, Ljubljanska, Džemala Bijedića (od IX do VII transferzale), Srđana Aleksića, Fra Matije Divkovića, Ivana Cankara, Bare kod Stupa, Franca Lehara, Kranjčevićeva, Bulevar Meše Selimovića (uz tramvajsko stajalište „Otoka“, smjer Baščaršija-Ilidža), Čobanija i Hamdije Kreševljakovića.


Najava događaja za srijedu, 7. februar 2018. godine\n07.02.2018. / 7:00\nBANJALUKA – U 12.00 časova predsjednik Republike Srpske Milorad Dodik primiće u oproštajnu posjetu ambasadora Srbije u BiH Stanimira Vukićevića. /Palata Republike, saopštenje, VIDEO/\nBANJALUKA – U 13.00 časova predsjednik Narodne skupštine Republike Srpske Nedeljko Čubrilović primiće u oproštajnu posjetu ambasadora Srbije u BiH Stanimira Vukićevića. /saopštenje, VIDEO/\nBANJALUKA – U 12.00 časova ministar rada i boračko-invalidske zaštite Republike Srpske Milenko Savanović prisustvovaće obilježavanju 76 godina od stradanja 52 učenika koje su ustaše ubile u osnovnoj školi u banjalučkom naselju Šargovac.\nBANJALUKA – U 9.00 časova ministar za prostorno uređenje, građevinarstvo i ekologiju Republike Srpske Srebrenka Golić razgovaraće sa zamjenikom šefa Misije OEBS-a u BiH Aleksandrom Čupliginom. /kabinet ministra, saopštenje, VIDEO/\nBANJALUKA – U 8.20 časova ministar za ekonomske odnose i regionalnu saradnju Republike Srpske Zlatan Klokić razgovaraće sa zamjenikom šefa Misije OEBS-a u BiH Aleksandrom Čupliginom. /saopštenje, VIDEO/\nTEL AVIV – Ministar trgovine i turizma Republike Srpske Predrag Gluhaković razgovaraće sa ministrom turizma Izraela Jarivom Levinom i prisustvovati 24. Međunarodnom sajmu turizma, gdje će posjetiti štand sa turističkom ponudom Srpske.\nBANJALUKA – U 13.00 časova ministar porodice, omladine i sporta Republike Srpske Jasmina Davidović upriličiće prijem za rukovodstvo i takmičare Kuglaškog kluba “Borac” koji je osvojio Kup Republike Srpske. /prostorije resornog ministarstva/\nBANJALUKA – U 9.00 časova Skupština grada Banjaluka razmatraće Omladinsku politiku grada za period 2018-2022. godine, kao i akcioni plan sufinansiranja omladinskih aktivnosti za ovu godinu.\nBIJELJINA – U 10.00 časova sjednica Skupštine grada na kojoj će biti razmatran i program izgradnje komunalne infrastrukture u ovoj godini. /sjedište Gradske uprave/\nJAHORINA – U 11.00 časova konferencija za novinare rukovodstva Olimpijskog centra “Jahorina” povodom rekordnih rezultata poslovanja za period decembar-januar. /hotel Bistrica/\nISTOČNO SARAJEVO – U 11.00 časova sastanak Organizacionog odbora 19. međunarodnog festivala profesionalnih lutkarskih pozorišta za djecu “Lut fest”. /Skupština grada Istočno Sarajevo/\nBANJALUKA – U 18.00 časova u organizaciji Zavoda za udžbenike i nastavna sredstva Istočno Sarajevo promocija knjige “Predškolski pogram i dječiji razvoj” Nataše Cvijanović. /Kulturni centar “Banski dvor”/\nISTOČNO SARAJEVO – U 18.00 časova promocija knjige “Nebeske heroine sveta” autora Radmile Tonković. /Kulturni centar Istočno Novo Sarajevo/\nŽENEVA – Ministar spoljne trgovine i ekonomskih odnosa Mirko Šarović prisustvovaće završnim pregovorima o pristupanju BiH Svjetskoj trgovinskoj organizaciji.\nSARAJEVO – U 15.30 časova konferencija za novinare ministra inostranih poslova Igora Crnatka povodom predstavljanja plana Strategije proširenja EU na zapadni Balkan. /sjedište ministarstva/\nSARAJEVO – U 9.30 časova nastavak suđenja u predmetu “Matuzović i ostali” desetorici pripadnika HVO za zločine nad srpskim civilima i ratnim zarobljenicima na području Orašja 1992. i 1993. godine. /Sud BiH/\nSARAJEVO – U 10.00 časova Info-dan o Trećem programu za djelovanje Unije u oblasti zdravstva /2014-2020/ u organizaciji Ministarstva civilnih poslova BiH i podršku Izvršne agencije Evropske komisije za potrošače, zdravlje, poljoprivredu i hranu /CHAFEA/. Izjave u 9.50 časova. /zgrada zajedničkih institucija/\nMOSTAR – Prvi zamjenik visokog predstavnika Denis Hirn sastaće se u okviru nastupne posjete sa predstvnicima kantonalne i gradske uprave. U 12.50 časova predviđeno je da se Hirn i LJubo Bešlić obrate medijima. /Gradska vijećnica/\nBEOGRAD – U 13.30 časova predsjednik Srbije Aleksandar Vučić sastaće se sa evropskim komesarom za pregovore o proširenju i susjedsku politiku Johanesom Hanom. Predviđene su izjave za medije. /zgrada Generalnog sekretarijata predsjednika Srbije/\nNJUJORK – Ministar spoljnih poslova Srbije Ivica Dačić predstavljaće Srbiju na sjednici Savjeta bezbjednosti UN na kojoj će biti razmatran izvještaj generalnog sekretara UN o radu UNMIK-a u tromjesječnom periodu.


Politika Autor:Tanjug06. sep. 202009:58\nZamenik gradonačelnika Beograda i Član Predsedništva SNS Goran Vesić rekao je danas da je SNS u drugom krugu izbora za lokalni parlament u Šapcu dobila 30.042 glasa.\nVesić je naveo da su uslovi za izbore u Šapcu bili najneregularniji od svih izbora koji su održani u Srbiji.\n„Bio sam noćas u Šapcu sa našim ljudima koji se bore da odbrane pravo građana i da se formira vlast onako kako su oni glasali. Nema grada u Evropi gde se glasa nekoliko meseci u dva izborna kruga, ali očigledno tako Dragan Ðilas i Nebojša Zelenović vide demokratiju“, rekao je Vesić za TV Pink.\nZelenović: Bilo je više kriminalaca nego na izborima u junu\nZelenović: Niko ne zna rezultate, tražimo ponavljanje izbora\n06. sep. 2020 12\nNeverovatno je da, dodaje on, Zelenović u prvom krugu dobije 18.285 glasova, što je skoro 12.000 glasova manje od SNS i da se ponavljaju izbori u cilju da Zelenović ostane na vlasti.\n„To nije demokratija, demokratija je da se poštuje izborna volja građana, iako se izgubi za jedan glas, da se izborna volja prihvati jer su građani ti koji odlučuju ko će vladati“, rekao je Vesić.\nPo našem zakonu, kaže on, opozicija u svakom gradu ima tačno onoliko predstavnika biračkih odbora procentualno koliko ima mandata u prošlom savezu.\n„Gde je SNS na vlasti opozicija je svuda imala svoje predstavnike biračkih odbora i učestvovala je u radu biračke Komisije. U Šapcu opoziciona stranka, koja je do ovih izbora bila Srpska napredna stranka, nije imala nijednog predstavnika biračkog odobora“, naveo je Vesić.\nKaže da SNS članovima biračkog odobra nije bilo dozovoljeno da priđu materijalu, nego da stoje sa strane i gledaju kako drugi vode birački postupak.\n„Takode, nisu dozvolili ni jednom coveku SNS-a da bude u komisijama koje odlaze na glasanje. Prema tome, to je najneregularniji izborni proces koji je ikada održan u Srbiji“, rekao je Vesić.\nOn je dodao da su juče izbori ponovljeni na 27 biračkih mesta i dodao da je SNS dobila 52 odsto glasova na tim biračkim mesta, a da je 21. juna imala 46 odsto glasova.\n„Oni su dobili 26 odsto i opet traže ponavljanje novih 27 biračkih mesta. To im je ocigledno strategija da se održe na vlasti još koju nedelju“, rekao je Vesić.\nNaveo je i da je evroposlanica iz Slovenije Tanja Fajon pozvala sve građane da glasaju za Zelenovića i dodao da se Srbija tako mešala u izbore u Sloveniji, i pozivala da glasaju za njenog protivkandidata, da bi to završilo u Evropskom parlamentu.\n„Mi ćemo odbraniti izbornu volju građana pa da se izbori ponavljaju još pedeset puta, svaki put ćemo izaći na izbore i pobediti Zelenovića i njegove stranke“, rekao je Vesić.\nGoran VesićIzbori 2020Šabac


Moskva priprema teren za smirivanje situacije i spašavanje obraza – Sandzaklive.rs – Sandzakinfo vijesti iz Sandžaka\nMoskva priprema teren za smirivanje situacije i spašavanje obraza – Sandzaklive.rs\nVisoki diplomatski izvor današnje je izjave iz Moskve opisao kao “potez kojim Rusija želi spasiti obraz i pripremiti javnost za smirivanje situacije”\nVisoki diplomatski izvor rekao je za Reuters da bi nedavne izjave iz Moskve o strategiji ruskih snaga u Ukrajini mogle pripremati teren za smirivanje situacije i spašavanje obraza.\nPodsjetimo, danas je zapovjednik ruske vojske rekao da će se Rusija “sada fokusirati na svoj glavni cilj – oslobođenje Donbasa”, s obzirom na to da je “prva faza specijalne vojne operacije najvećim dijelom završena”.\nTakve izjave su u direktnoj kontradikciji s ciljevima koje je na početku invazije iznio ruski predsjednik Vladimir Putin. Njegove izjave tada su sugerirale da je cilj invazije promjena režima u Kijevu, odnosno potpuno zauzimanje Ukrajine.\nVisoki diplomatski izvor današnje je izjave iz Moskve opisao kao “potez kojim Rusija želi spasiti obraz i pripremiti javnost za smirivanje situacije”.\nIzvor je Reutersovom dopisniku Philu Stewartu rekao: “Prvobitni ciljevi Rusije su bili puno veći od Donbasa, što je za posljedicu imalo da su nepripremljene ruske snage podijeljene u loše koordiniranim napadima na više fronti.”\n“Očekivali smo mogućnost da će Rusi fokusirati svoje snage samo na Donbas, ali sve dok Putinova retorika ostaje maksimalistička, moramo pričekati da vidimo dokaze za to na terenu”, dodao je\nPrvi put jedan nemački vodeći političar odlazi na mesto zločina, piše Frankfurter algemajne cajtung (FAZ) povodom godišnjice streljana…\nNOVI PAZAR – Švajcarska delegacija, predvođena ambasadorom Švajcarske NJ.E. Ursom Šmidom sastala se danas sa gradonačelnikom Novog Pazara…\nPoznati crnogorski novinar i publicista Šeki Radončić u razgovoru za portal Radiosarajevo.ba komentirao je jutrošnje nemire u toj…\nIzabrani članovi RIK-a i nove sudije\nBEOGRAD – Dosadašnji predsednik Republičke izborne komisije (RIK) Vladimir Dimitrijević ponovo je izabran na tu funkciju, a za…


Pretežno mokar ili vlažan kolovoz i povećana opasnost od odrona karakterišu ovoga jutra saobraćajnu situaciju u većem dijelu BiH. Na pojedinim dionicama u višim predjelima vidljivost je smanjena zbog magle ili niske oblačnosti. Savjetujemo oprezniju vožnju i napominjemo da je posjedovanje zimske opreme zakonski obavezno do 15.04.Zbog izvođenja radova na redovnom održavanju u tunelima Gaj i Igman na autoputu A-1 smjer Lepenica-Sarajevo zapad, saobraćaj je obustavljen i preusmjeren na desnu kolovoznu traku u dvosmjernom režimu.\nU toku su i radovi na zamjeni prelaznih naprava na vijaduktu Bojnik (A-1 smjer Sarajevo zapad–Sarajevo sjever) gdje se saobraća usporeno, jednom trakom.Na magistralnom putu M-16.4 Novi Travnik-Bugojno, zbog radova na rekonstrukciji mosta na ulazu u Bugojno, obustavljen je saobraćaj. Putnička vozila koriste alternativni pravac kroz naselja Kula i Kandija, dok teretna vozila iznad 7 tona ukupne mase, kao i do sada, koriste put Travnik-Donji Vakuf-Bugojno.Na magistralnom putu M-17 Zenica-Nemila zbog sanacionih radova u tunelu Vranduk II, saobraća se naizmjenično, jednom trakom, uz postavljenu svjetlosnu signalizaciju. Tokom dana, zbog povremeno pojačanog prometa vozila, na ovoj dionici moguća su duža zadržavanja.\nOd ostalih puteva gdje je zbog radova izmjenjen režim saobraćaja izdvajamo magistralne puteve: M-16 Banja Luka–Crna Rijeka, M-18 Semizovac-Vogošća, M-18 Kladanj-Podpaklenik i M-4 Teslić-Karuše.Na graničnim prelazima ovoga jutra nema dužih zadržavanja. Zbog radova u Hrvatskoj za sve kategorije vozila zatvoreni su granični prelazi Ivanica-Gornji Brgat i Bosanski Novi-Dvor.Iz sigurnosnih razloga obustavljen je saobraćaj za teretna vozila i autobuse na saobraćajnicama prema i od mosta graničnog prelaza Brčko-Gunja. Dani vikenda su pred nama, tako da očekujemo pojačan promet vozila, kako na putevima u BiH, tako i na graničnim prelazima.


Britanija želi da ograniči ovlašćenja Rusije u PS SE - Sputnjik Srbija\n12:23 18 Maj 2021\n22:03 05.08.2019 Preuzmite kraći link\nGejl je optužio Moskvu da „narušava“ Konvenciju o zaštiti ljudskih prava i osnovnih sloboda. Prema njegovim rečima, većina članova britanske delegacije protivi se vraćanju mandata Rusiji u PS SE i zalaže za produžetak sankcija sve dok Moskva „ne bude htela i uspela da prizna uslove Konvencije“.\nOn je takođe rekao da ruska delegacija, prema mišljenju britanske strane, „ne namerava da ispunjava svoje obaveze i obećanje da će poštovati standarde PS SE“.\n„Nadam se da će Komitet ministara razmotriti ovo pitanje u septembru i da ćemo mu se vratiti kada se Parlamentarna skupština okupi na svom finalnom plenarnom zasedanju početkom oktobra“, dodao je Gejl.\nU aprilu 2014. godine ruskoj delegaciji u PS SE oduzeto je pravo glasa zbog događaja u Ukrajini i ponovnog ujedinjenja Krima sa Rusijom. Godine 2015. PS SE je dva puta razmatrala pitanje vraćanja ovlašćenja ruskoj delegaciji, ali su se tada sankcije samo pooštravale.\nKao odgovor na to, ruska delegacija je saopštila da odbija da radi u takvim uslovima i u periodu od 2016. do 2018. godine nije slala zahtev za potvrdu mandata zbog antiruskog raspoloženja. Ruska strana je takođe predložila da se u propise Skupštine unesu odredbe da niko nema prava da oduzima mandate nacionalnim delegacijama.\nU noći 24. juna 2019. godine, nakon devetočasovne rasprave, Parlamentarna skupština usvojila je rezoluciju kojom se ruska delegacija poziva da učestvuje na junskoj sednici. U dokumentu se navodi da prava delegacija da glasaju, govore i budu zastupljena ne podležu ograničenjima.\nIstovremeno, London je glasao protiv rezolucije kojom se ruskoj delegaciji omogućava da učestvuje na junskom zasedanju.\nPovratak Moskve u PS SE na sve moguće načine pokušavao je da spreči i Kijev. Ukrajinska delegacija podnela je stotine amandmana na nacrt rezolucije o obnovi mandata Rusa. Kijevske diplomate takođe su tražile da se razmatranje tog pitanja odloži, ali njihova inicijativa nije podržana.\nVelika Britanija, PS SE


O tehnologiji štampe - Majice\nNaslovna O štampi\nO tehnologiji štampe\nMi u Kampanja.rs smo posvećeni kvalitetu proizvoda i zadovoljstvu klijenata. Koristimo vrhunske mašine, kao i najkvalitetnije boje i materijale za štampu i druge oblike brendiranja.\nŠTAMPA NA MAJICAMA i PAMUČNIM PREDMETIMA\nMajice štampamo metodom digitalne direktne kolor štampe uz korišćenje pigmentih boja na vodenoj bazi. Za štampu koristimo dve profesionalne mašine:\n1. MIMAKI GP604, jedinstven štampač majica u Srbiji, koji se od konkurencije izdavaja kvalitetom, veličinom otiska (61x42cm) i brzinom štampe (dve majice istovremeno, ~30 komada na sat).\n2. DTG HM1-C - "industrijski standard" kada je digitalna štampa majica u pitanju, nešto sporiji i manjeg otiska od Mimakija, ali takođe sa jakim nanosom i živim bojama, sa izraženom postojanošću štampe.\nKao rezultat se dobija veoma kvalitetan i izdržljiv print (vidi: Održavanje majica). Ova vrsta štampe praktično nema ograničenja u broju boja, moguće je odštampati bilo šta - fotografije, dizajne sa prelivima boja ili bilo šta drugo i može se štampati samo jedan komad majice (nisu neophodne velike serije da bi cena bila pristupačna).


Model pozorišnog života u uslovima tržišta kulture « Књажевско-српски театар\nModel pozorišnog života u uslovima tržišta kulture\nPosted on мај 3, 2012\nU Kragujevcu, kreativnost vidimo kao kamen temeljac u transformaciji kulturnog modela koji bi trebalo da paralelno raste i podržava tako dugo očekivan industrijski i ekonomski napredak grada a on bi, zauzvrat, trebalo da zaustavi dugogodišnje urušavanje institucija kulture. Ova veza je uvek bila i biće neraskidiva, a kragujevačko pozorište dobilo je zadatak da je među prvim institucijama kulture, još jednom, kao pri svom osnivanju daleke 1835. godine, osvetli.\nOživljavanje kragujevačkog pozorišta je proces u kojem pored pokretanja uspavanog pogona i resursa paralisanih kriznim godinama, angažujemo kreativne pojedince, umetnike iz zemalja regiona i šire, koji će svojim radom menjati strukturu i sliku pozorišta i grada. Danas po prvi put izvodimo komediju Ričarda Bina Jedan čovek, dvojica gazda koja se, posle uspešnog predstavljanja na sceni Nacionalnog teatra u Londonu, trenutno prikazuje na Vest endu i Brodveju. Dizajn plakata uradio je Goran Dimić, zavičajni umetnik na privremenom radu u Budimpešti.\nUz premijeru ove komedije paralelno pripremamo dramu Dvanaestorica gnevnih ljudi Redžinalda Rouza. Reditelj je Nil Flekman (SAD), a u saradnju smo pozvali pozorišta iz Zenice (BiH) i Virovitice (Hrvatska). Ova složena koprodukcija tri regionalna teatra iz tri susedne zemlje, uz podršku Ambasada SAD, jedan je od modela kojim će se graditi pozorišni život u uslovima tržišta kulture na kojem se razumemo bez prevoda. Kada je reč o prevodima sa engleskog, oba dramska teksta je za kragujevačko pozorište preveo vrsni prevodilac i pozorišni ljubitelj Đorđe Krivokapić, koji živi u Parizu i Beogradu.\nKako se danas, koje je u vremenskoj turbulenciji i užurbanosti već postalo sutra, pravi predstava, pozorište, fabrika, šta je to grad u 2012? Kako se svemu tome odmah i neprimetno priključuje prošlost stvarajući mit? Ko su stanovnici tog bezvremenog grada, iza kojih ostaju sva mučna socijalna pitanja? Šta je to što svako od nas treba da razume i učini kako bi Kragujevac uhvatio ritam vremena u kojem je sve sažeto i brzo, i kojim žive London, Njujork, Zagreb, Sarajevo i drugi gradovi u kojima već uspešno pulsiraju predstave Ričarda Bina, režira Nil Flekman i igraju hrvatski i bosanski glumci? Sve ovo samo su neka od pitanja na koja kragujevačko pozorište danas pokušava da odgovori.\nKonkurs Kragujevac u pamćenju i izvan pamćenja poziv je dramskim piscima da svoje tekstove šalju kragujevačkom pozorištu do početka nove sezone. Najbolje tekstove Knjaževsko-srpski teatar će nagraditi uključivanjem u savremeni pozorišni trenutak, a autore će prepoznati kao nove snage koje integrišu vreme i prostor svojom kreativnošću i posvećenim radom.


Tokić neistinito o participaciji Naše stranke u Vladi KS - Istinomjer\nTokić neistinito o participaciji Naše stranke u Vladi KS\nNakon Mandićeve replike da NS nikada nije bila u kantonalnoj Vladi prije decembra 2012. godine, Tokić je ponovio i precizirao svoju tvrdnju.\nNa zvaničnoj internet stranici Vlade KS nalaze se informacije o svim ranijim sazivima Vlade KS od 1996. godine na ovamo. Od 2009. godine, što je vremenski period od 12 godina, Vlada KS je promijenila 7 saziva, uključujući i aktuelni. Na čelu Vlade, do Edina Forte koji je na funkciju premijera stupio u decembru 2018. godine i na njoj ostao do smjene Vlade krajem januara 2020. godine, smjenjivali su se: Besim Mehmedić, Fikret Musić, Suad Zeljković, Muhamed Kozadra, Elmedin Konaković i Adem Zolj, dok niti u jednom sazivu nije bilo ministara iz Naše stranke.\nJoš kada je 2012. godine, prilikom jedne od brojnih rekonstrukcija kantonalne Vlade u Sarajevu, Našoj stranci ponuđeno ministarstko mjesto u Vladi, ovu ponudu su i tada odbili.\nS obzirom da Naša stranka nikada nije bila dio vladajuće koalicije u KS u proteklih dvanaest godina kako je to tvrdio Tokić, Istinomjer će njegovu tvrdnju ocijeniti kao neistinitu.


Olympus VN-3500 PC - digitalni diktafon: Diktafoni: SveZaKucu.rs Prodaja, Cena, Beograd, Srbija\nPoslednja cena bila je: 5170 din\nKarakteristike proizvoda: Olympus VN-3500 PC - digitalni diktafon\nInterna memorija 128 MB Fleš memorija\nLP 54 h 40 min\nSP 17 h 10 min\nHQ 8 h 40 min\nMonitor snimanja Ima\nIzvor napajanja 2 AAA Baterije, Napon: 3 V\nDimenzije 102 x 37 x 18,8 mm (bez izbočina)\nOpis proizvoda: Olympus VN-3500 PC - digitalni diktafon\nVN-3500PC je digitalni diktafon sa internom memorijom kapaciteta 128 MB i mogućnošću snimanja glasa u 4 različita režima tako da je teoretski moguće snimiti preko 70 časova materijala bez prekida, naravno u praksi ćete morati da promenite baterije ponekad.\nPored standardnih funkcija, ovaj model poseduje i mogućnost aktiviranja snimanja glasom, ova opcija se posebno aktivira iz menija. Model je namenjen i mogu ga koristiti novinari, reporteri, studenti i ostali kojima je potreban uređaj za snimanje glasa koji je pouzdan, jednostavno se koristi i povezuje sa računarom. Diktafon poseduje 4 foldera u koje se može spakovati do 100 datoteka po folderu.\nVN-3500PC dolazi i sa eksternim mikrofonom, garancija važi dve godine.\nIzdiktirajte operateru šifru proizvoda - šifra ovog proizvoda je: 4479\nSifra 4479, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 4479, 2, Pavle Milosevic, Obalska 18, 11000, Beograd, 063123123, pavmi@szk.com


Propao tender za prodaju "Mostogradnje" - Akta.ba\nPropao tender za prodaju "Mostogradnje"\n21.03.2008. 12:18 / Izvor: Tanjug\n(most kod Beške)\nAgencija za privatizaciju saopštila je danas (21. mart 2008. godine) da je neuspeo tender za prodaju "Mostogradnje", jer se niko od zainteresovanih kupaca do krajnjeg roka za podnošenje ponuda - 25. januara nije prijavio.\nDokumentaciju za učeše na tenderu prethodno su otkupile dve kompanije - "Alpine" Beograd i "Strabag" iz Austrije.\nAgencija za privatizaciju objavila je tender za "Mostogradnju" u novembru 2007. godine i prvobitni rok za dostavljanje ponuda bio je 17. decembar 2007. Agencija je potom taj rok produžila do 25. januara 2008.\n"Mostogradnja" je, kako je navedeno u saopštenju, jedna od najuglednijih firmi iz oblasti građevinarstva u Srbiji. Od osnivanja 1945. godine, izgradila je 12 mostova preko Dunava, 16 mostova preko Save, uključujući i one u bivšoj Jugoslaviji i više od dve hiljade drugih mostova, ukupne dužine 250 km.\nMeđu značajnim mostovima koje je do sad izgradila građevinska mašinerija "Mostogradnje" su most koji povezuje kopno i ostrvo Krk u Hrvatskoj, drumski most preko Dunava u Novom Sadu, železnički i drumski most preko Save u Beogradu, most preko Save u Zagrebu, most preko Njeguške reke, most preko reke Ibar u blizini Rožaja.\n"Mostogradnja" je početkom osamdesetih godina prošlog veka svrstana u sam vrh svetskih lidera u izgradnji mostova i rangirana među 250 najvećih preduzeća u svetu, prema vrednosti ugovora sklopljenih sa stranim partnerima.\nFirma je trenutno angažovana na izgradnji obilaznice oko Beograda, mosta kod Beške i na većim projektima u Novom Sadu.


Petrohemija nepotrebna i preskupa investicija za Moskvu - Ekonomija - Dnevni list Danas\nPočetna » Ekonomija » Petrohemija nepotrebna i preskupa investicija za Moskvu\nMMF insistira na prodaji pančevačkog kompleksa, ali Vlada Srbije ne uspeva da ubedi Ruse da NIS bude kupac\nDok Međunarodni monetarni fond neumorno insistira da Srbija privatizuje Petrohemiju nadležni u republičkoj Vladi su i dalje nemoćni da pronađu kupca.\n1Piše: G. Vlaović 11. jula 2020. 12.08 Izmenjeno: 12.08\nNaš sagovornik ističe da Vlada nema rešenja, odnosno da kupca nema na vidiku a MMF ne odustaje od svoje projekcije da država treba da izađe iz vlasništva u Petrohemiji.\n– U konkretnom slučaju Beograd se uzda u Rusiju međutim s obzirom da Moskva nema bilo kakvu ekonomsku potrebu da pazari Petrohemiju eventualna akvizicija bi predstavljala plod političkog dila između dve zemlje – kaže naš sagovornik.\nPodsećanja radi, nakon što je proglašen unapred pripremljeni plan reorganizacije u Petrohemiji država je deo potraživanja poverilaca Petrohemije otpisala, a deo dugovanja konvertovala u kapital kompanije pa je na taj način NIS postao vlasnik ukupno 21 odsto akcija tog preduzeća.\nVećinski vlasnik Petrohemije je država sa 76 odsto akcija u svojim rukama dok tri odsto pripada ruskoj naftnoj kompaniji Lukoil.\nJedan od razloga zašto je Petrohemija neinteresantna za Gaspom njeft je i taj što Rusija na svojoj teritoriji već sada gradi velike petrohemijske komplekse u saradnji sa Kinezima, kaže za Danas privatizacioni savetnik Branko Pavlović.\n– Zbog toga Rusija ni ne razmišlja o kupovini pančevačke Petrohemije. Sa druge strane Međunarodni monetarni fond insistira da Srbija proda tu fabriku kako bi se sprečila mogućnost njenog otvorenog ili skrivenog subvencionisanja. Beograd će teško naći kupca za Petrohemiju. Nerealno je očekivati da će NIS da je preuzme jer Rusi za to nemaju interesa a manevarski prostor Beograda da na to nagovori Moskvu je veoma sužen. Drugim rečima, Beograd ne može uslovljavati Rusiju na bilo koji način po tom pitanju – ističe Pavlović.\nU delu stručne javnost pak preovladava mišljenje da Rusi ipak mogu da pomognu Petrohemiji da opstane bez da je kupe.\nStoga bi ta kompanija mogla da sklopi dugogodišnji ugovor, na 10 ili 15 godina, kojim bi se Petrohemiji garantovalo sigurno i dovoljno snabdevanje primarnim benzinom.\nS obzirom da će se sve više smanjivati broj automobila koji koriste gorivo na račun električnih vozila Rusi bi tim dugoročnim ugovorom sa Petrohemijom rešili plasman primarnog benzina za koji bi izgubili kupce zbog korišćenja električnih automobila.\nMMF, petrohemija, prodaja, Vlada SrbijeBeograd\n12. jula 2020. u 09.06\nSa lopovskom bandom u srbiji nece niko da radi to treba da bude jasno svima


Stanari Cetinjske protestovali s jastucima\nVesti Autor:Beta13. jun. 201621:01 > 21:12\nStanari iz Cetinjske i okolnih ulica u Beogradu protestovali su sa jastucima u rukama, jer mesec dana posle sastanka gradski menadžer Goran Vesić nije ispunio obećanje da će rešiti problem buke u tom delu grada zbog noćnih klubova.\nUčesnici protesta su u tišini i sa jastucima u rukama protestvovali u Cetinjskoj ulici zbog „oduzetog prava na noćni odmor“, saopštilo je udruženje Beograđani protiv noćne buke.\nOni su podsetili da postojeći zakoni i propisi omogućavaju brzo rešavanje problema, ali ako gradske i opštinske vlasti ne počnu hitno da ih sprovode, za zaštitu prava obratiće se domaćim i evropskim institucijama.\n„Beograd ne treba da bira između dobrog noćnog života i dobrog opšteg kvaliteta života, jer uz doslednu primenu postojećih propisa možemo da imamo i jedno i drugo“, navodi se u saopštenju.\nProtestu su se pridružili i građani iz drugih delova grada sa istim problemom, koji su takođe članovi udruženja Beograđani protiv noćne buke.\nNa sastanku sa predstavnicima Udruženja, održanom 13. maja, gradski menadžer je obećao da će gradska uprava trajno rešiti problem sa noćnim klubovima u celom gradu do septembra 2016, dodaje se u saopštenju.\n„Od tada je dostavljen samo jedan šturi izveštaj Komunalne policije za period od 10 dana iz kojeg se vidi da su u kontrolama, i to pojačanim, samo dva dana proveli prateći rad ovih klubova“, navodi se u saopštenju.


Drugi festival Rurban Day u Mokrinu | Media Marketing\nDrugo izdanje jednodnevnog festivala u okviru kog će publika uživati u spoju ruralnog ambijenta i urbane kulture, održaće se u subotu, 7. septembra, u Mokrin House-u\nNakon prošlogodišnjeg uspešnog Rurban Day-a, inspirisani spojem seoskog i gradskog, globalnog i lokalnog, kao i kombinacijom različitih umetničkih izraza na jednom mestu, ovaj događaj prerasta u tradicionalno okupljanje nove, sveže energije u tihoj banatskoj ravnici i dobija svoje drugo izdanje.\nOvogodišnji festival počinje u 17 časova i donosi novinu u vidu prvog mokrinskog marketa, prodajne izložbe na kojoj će se predstaviti lokalni proizvođači jedinstvenih predmeta, rukotvorina i đakonija.\nSa početkom u 19 časova, poznati scenarista, komunikolog i satiričar Vojislav Voja Žanetić će održati neknjiževno veče pod nazivom Moje nenapisane knjige na kojoj će predstaviti svoja izabrana nekreirana dela.\nNakon toga, mladi glumac Stefan Ostojić izvešće autorski komično-muzički sit daun u kome uz jednu gitaru obrađuje veoma ozbiljne teme na veoma neozbiljan način.\nUrbana kultura će nastaviti da pulsira kroz seoski ambijent i u 21 čas, kada će se Bitef dens kompanija predstaviti plesnom predstavom Magbet rađenoj po motivima istoimenog Šekspirovog dela.\nZa završetak ovog jednodnevnog festivala organizatori čuvaju jednu pravu muzičku poslasticu u vidu nastupa VIS Limunada, koji neguju kosmopolitsku kulturu kroz muziku šlagera, rokenrola, bita i soula.


Svetski dan napuštenih životinja 4. april – Nadlanu.com\nObjavljeno 3. apr 2013. / 19:46:53\nU Srbiji postoji dobar zakonski okvir za konačno rešenje problema, ali se propisi u ovoj oblasti gotovo i ne primenjuju. Nama kao organizaciji civilnog društva u oblasti zaštite životinja nije jasno zašto u Srbiji ne postoji politička volja da se reši jedan rešiv problem koji je zajednički svim lokalnim samoupravama.\nU gradovima i opštinama u kojima se uopšte sprovode programi kontrole i smanjenja brojnosti napuštenih pasa i mačaka propisani Zakonom o dobrobiti životinja rezultati su slabi i građani su opravdano nezadovoljni, s obzirom da se u kontinuirano rešavanje ovog problema bez konačnog rešenja ulažu ogromna sredstva.\nPozivamo građane da zahtevaju od lokalnih vlasti da preuzmu odgovornost za problem napuštenih životinja, a od države da pokrene ozbiljnu kampanju podsticanja odgovornog vlasništva i kažnjavanja neodgovornih građana koji napuštaju svoje kućne ljubimce i izbacuju ih na ulicu.\nMolimo vas da baš na Svetski dan napuštenih životinja posetite lokalno prihvatilište i usvojite psa mešanca ili domaću mačku i time pomognete da se smanji broj napuštenih životinja u vašoj lokalnoj zajednici.\nNapomena: Pored Međunarodnog dana životinja beskućnika koji se obeležava treće subote u avgustu mesecu, postoji i nezvanični Dan napuštenih životinja koji se obeležava 4. aprila. Ideja da se još jedan dan u godini obeležava u cilju podizanja svesti o patnji napuštenih životinja potekla je od holandskih aktivista.\nLjudi za životinje, udruženje za zaštitu životinja i životne sredine


Nakon 35 godina, Evropa će ponovo saznati "kude je taj Niš"! - Sportske.net\nNakon 35 godina, Evropa će ponovo saznati "kude je taj Niš"!\nNajvažniji meč Radničkog u 21. veku, nadamo se ne i poslednji.\nLalatović: "Napadački, da rešimo dvomeč u prvoj utakmici"Hoće li biti pun ''Čair'' na evropskoj premijeri?Zakazani TV prenosi - Dvanaest utakmica za dve nedelje, Izvisio samo Radnički?Lalatović: "Samo uz veliku podršku Radnički može do pobede"Evropska euforija u Nišu, navijači u redovima čekaju za karte!\nDugo je čekao Niš da vidi svoj Radnički u nekom evropskom takmičenju.\nČak 35 godina je prošlo od kako je na Čair stigao Hajduk Split u okviru treće runde Kupa UEFA, a i dan danas se na jugu Srbije pamti okršaj sa velikanom iz Nemačke Hamburgom u polufinalu istog takmičenja 1982. godine.\nDanašnja generacija fudbalera "Reala sa Nišave" ima priliku da dostojno predstavi svoj klub koliko večeras, kada se od 21 sat sastaje sa malteškom Gzirom u okviru kvalifikacija za Ligu Evrope.\n"Pokazaćemo na sutrašnjoj utakmici zašto se fudbal igra na jugu Srbije - zbog publike!\nZadovoljan sam kada vidim koliko ljudi dnevno mi priđe na ulici da bi mi pružili ruku i dali podršku Radničkom, kada to vidim znam da smo uradili pravu stvar", kazao je juče predsednik Radničkog Ivica Tončevu u izjavi za srpske medije.\nNovi trener Radničkog Nenad Lalatović neće moći da računa na suspendovanog Nikolu Aksentijevića, kao ni na Sinišu Babića zbog povrede što će predstavljati veliki hendikep za Nišlije zbog njihovog iskustva na internacionalnoj sceni.\nGzira je proteklo prvenstvo Malte završila na trećem mestu kao najefikasnija ekipa na ostrvu, ali uloga favorita svakako pripada Radničkom.


“Izmjene smatramo problematičnim i sa aspekta velikih trgovinskih sistema i sa aspekta malih. Crnogorska privreda se sastoji od 95 odsto malih i srednjih preduzeća. Negativne efekte koje će usvajanje Zakona donijeti možemo posmatrati u budućnosti, naročito jer smo se strateški opredijelili da nam turizam bude glavna privredna grana. Postavlja se pitanje da li sebi možemo priuštiti luksuz da se odričemo ogromnog prometa koji se, između ostalog, dešava i nedjeljom, a na koji utiču brojni turisti na primorju i na sjeveru”, ukazao je Lazović.\nSudeći po komentarima vladajuće koalicije i dijela opozicionih partija očekuje se da izmjene i dopune Zakona budu usvojene.\nNacrtom se definiše da trgovine, osim utvrđenih izuzetaka, imaju nedjelju kao slobodan dan.\nMinistarka ekonomije Dragica Sekulić istakla je u Skupštini da je Vlada amandmanom jasno definisala izuzetke bez mogućnosti da se oni prošire.\nTo znači da tržni centri među kojima su Delta City i kotorska Kamelija, a kojima je Ministarstvo odbilo zahtjev za izuzećem, neće moći da rade nedjeljom.


Slučaj helikopter treba ispitati - RTV Doboj\nKlub poslanika PDP u Narodnoj skupštini Republike Srpske zatražio je danas od ministra unutrašnjih poslova RS Dragana Lukača da ispita slučaj upotrebe helikoptera u vlasništvu Republike Srpske u novogodišnjoj noći.\n“Jučerašnji navodi iz Helikopterskog servisa RS ne poklapaju se sa dokazima, fotografijama i snimcima koje je folk pjevačica Svetlana Ražnatović objavila na društvenim mrežama prije slijetanja u Banjaluku, kao ni sa njenim televizijskim izjavama neposredno poslije novogodišnjeg nastupa”, kaže se u saopštenju i dodaje da je očigledno da je slučaj ”helikopter” zanimljiviji i složeniji nego što se pretpostavljalo.\nKlub poslanika PDP-a navodi da zbog toga očekuje da MUP RS ispita sve navode.\n”Tražimo da MUP RS istraži ko je dao nalog za let, koliko je trajao let i da li je bio prijavljen nadležnim institucijama. Cijenimo da biste dosta odgovora mogli da potražite kod predsjednika Republike Srpske, pod čijom direktnom nadležnosti je ovaj helikopter, a sticajem okolnosti pjevačica je doletjela na nastup upravo u noćni klub u vlasništvu ljudi bliskih Miloradu Dodiku”, kaže se u saopštenju.\nZa Klub poslanika PDP-a je posebno zanimljivo to što je, nakon što je afera ”helikopter” isplivala u javnost, pjevačica demantovala sve izjave koje je prvobitno dala u javnosti.\n“Očigledno je da u slučaju helikopter ima dosta nejasnih stvari i da će MUP RS ispitati ovaj slučaj i što prije upoznati javnost sa rezultatima”, navodi se u pitanju Kluba poslanika PDP upućenog ministru unutrašnjih poslova Draganu Lukaču.\nPROVALA U DOBOJU: Iz porodične kuće ukraden novac


14. „Potekla voda studena“ održana u Velikom Izvoru - Tempo Naxi radio\n14. „Potekla voda studena“ održana u Velikom Izvoru\n11. јуна 2022. 11. јуна 2022. Zoran Nikolic\nU Velikom Izvoru, kod Zaječara, održana je 14. Međuokružna smotra seoskih folklornih ansambala u koreografisanom folkloru „Potekla voda studena“.\nUčestvovalo je 10 Kulturno-umetničkih društava sa područja zaječarskog i borskog okruga: iz Velikog Izvora, Rgotine, Ilina, Jabukovca, Vražogrnca, Halova, Dubočana, Gradskova, Zvezdana i Gamzigrada, sa oko 300 učesnika.\nManifestacija je započela tradicionalnim svečanim defileom učesnika, a nakon toga smotru je otvorila gradska većnica za poljoprivredu u Zaječaru Vesna Stanković.\n„Grad Zaječar se ponosi što ima ovakvu manifestaciju i smotru folklora. Ovakvi i slični kulturni događaji uvek će imati podršku lokalne samouprave. Pesma i igra oduvek su spajali narode i vreme i deo su identiteta srpskog naroda, pa neka i ovde pesma i igra pričaju priču za nas. Na ovaj način pišemo istoriju Velikog Izvora“, kazala je Stanković.\nPredsednik Saveta Mesne zajednice Veliki Izvor Neli Nikolić istakao je da ova manifestacija osim što doprinosi očuvanju kulture i tradicije, svake godine privuče veliki broj posetilaca u ovo zaječarsko selo.\n„Ovakav vid manifestacije doprinosi mnogo, kako za Veliki Izvor, tako i za ostala zaječarska sela. S obzirom da smo jedno od najvećih sela na teritoriji Zaječara, Veliki Izvor ima više ovakvih manifestacija. Značaj je veliki, jer pored toga što doprinosi očuvanju kulture i tradicije, svake godine privuče veliki broj posetilaca u ovo zaječarsko selo. Čak i neki ljudi koji ne žive više ovde, tog dana dođu u Veliki Izvor“, rekao je Nikolić.\nPrvi put, sa ove manifestacije, selektovani su folklorni ansambli za Republičku smotru u Kličevcu kod Požarevca, koju od 23. do 25. juna organizuje Centralni savez amatera u kulturi Srbije. To su “Đorđe Genčić” iz Velikog Izvora,“Sloga” iz Vražogrnca i “Floričika” iz Jabukovca, koje je odredio selektor Centralnog saveza amatera Zoran Katiić. KUD “Đorđe Genčić” nije u mogućnosti da učestvuje na Republičkoj smotri, jer će baš u to vreme učestvovati na Međunarodnom festivalu folklora u Solunu, u Grčkoj. Zoran Katić je takođe doneo odluku da KUD “Graničar” iz Halova učestvuje na Saboru narodnog stvaralaštva Srbije, koji će u septembru biti održan u Gornjem Milanovcu.\nSmotri je prisustvovala i Svetlana Azanjac, selektor Centralnog saveza amatera u kulturi Srbije za festivale folklora u Topoli i “Prođoh levač, prođoh Šumadiju”.\nOrganizator smotre “Potekla voda studena” je Narodno pozorište Timočke Krajine – Centar za kulturu „Zoran Radmilović“ u saradnji sa Mesnom zajednicom Veliki Izvor i Centralnim savezom amatera u kulturi Srbije, a pokrovitelj je grad Zaječar.\nOdržana 5. sednica Gradskog veća u Boru, na dnevnom redu 12 tačaka\nU Boru održan okrugli sto, u okviru javne rasprave o prvom rebalansu budžeta


Savet za borbu protiv korupcije: Da li Mihajlović najavljuje obustavu našeg rada – Slobodne novine\nVlade Srbije za borbu protiv korupcije je objavio da je dobio odgovor potpredsednice Vlade Zorane Mihajlović povodom uzveštaja o realizacija infrastrukturnih projekata na Železnici u kojem, kako je navedeno, “stoji najava latentne obustave rada Saveta”.\n“Potpredsednica Vlade i Ministarstvo će pokrenuti procedure da Vlada preispita rad Saveta u nazad nekoliko godina, rezultate rada, način, kriterijume i kvalitet izveštaja, kao i način davanja preporuka, kako bi se ovo telo reformisalo i angažovalo stručne i profesionalne ljude koji će svojim radom pomoći dodatno Vladi da bude uspešnija i efikasnija”, piše u odgovoru Zorane Mihajlović, objavljeno je na sajtu Saveta.\nSavet je postavio pitanje “da li je ovo obraćanje pisano u lično ime ili u ime Vlade Srbije” i istakao da je “nudio pomoć i preporuke u smislu zaključaka bilo kojoj Vladi ali ‘pretnja i ucena’ od strane vlasti nije bilo”.\n“Obaveštavamo javnost Srbije da nismo odustali od borbe protiv sistemske korupcije u našoj zemlji”, naveo je Savet za borbu protiv korupcije.\nOznakeNaslovna-centar Naslovna-traka Savet za borbu protiv korupcije


Intervju: Radovan Višković, predsjednik Vlade Republike Srpske - „Alumina“ ima punu podršku Vlade Republike Srpske - infoBirač\nIntervju: Radovan Višković, predsjednik Vlade Republike Srpske\n„Alumina“ ima punu podršku Vlade Republike Srpske\n■U periodu koji je iza nas, od 2013. godine, pokazalo se da „Alumina“ ne samo da je spašena kao preduzeće, nego se ona u ovom periodu i razvijala i bilježila rast plata radnika, povećavala broj zaposlenih i imala značajne investicione aktivnosti ■\nVlada Republike Srpske stoji iza „Alumine“ i naš cilj je da sačuvamo ovaj privredni subjekat, koji je značajan za privredu Republike Srpske i za regiju. Naša namjera je da „Aluminu“ još više ojačamo, da unaprijedimo tehnologiju i da dođemo u poziciju da sa manjom proizvodnjom imamo veću dobit – poručuje, u eksluzivnom intervjuu za novogodišnje izdanje časopisa kompanije „Alumina“, premijer Republike Srpske, gospodin Radovan Višković. On kaže da je, zahvaljujući tržišnim uslovima, menadžmentu i kvalifikovanoj radnoj snazi, koja stručno obavlja posao, „Alumina“ uspjela da razvije lepezu proizvoda koji se traže i na evropskom i na svjetskom tržištu. Opstanak i razvoj ove kompanije nijednog momenta nije doveden u pitanje, niti je ugrožen.\n■Gospodine Viškoviću, kako ocjenjujete trenutno stanje u „Alumini“?\n-Trenutno stanje u „Alumini“, prema raznim pokazateljima, je puno bolje nego što je to bilo u ranijim godinama, o čemu svjedoče i brojni podaci. „Alumina“ je privredni subjekat koji je, zahvaljujući ovoj vlasti, spašen od propasti, a ne treba zanemariti činjenicu da je samo prije par godina ta kompanija bila dovedena do gašenja. Tu se nije radilo o danima, nego o satima i još ako tome dodamo da je to preduzeće bilo privatizovano sa većinskim privatnim kapitalom i da je Republika Srpska odlučila zahvaljujući i mojoj malenkosti, ali prije svega razumijevanjem Milorada Dodika, koji je u to vrijeme bio predsjednik Republike Srpske, da taj privredni subjekat preuzmemo od Litvanaca, koji su u tom momentu bili većinski vlasnici, a koji su fabriku bili doveli do zatvaranja. Danas smo tu, gdje jesmo, stečaj još uvijek traje, sudski sporovi se i dalje vode, ali nadam se da će se i to u nekom razumnom vremenskom periodu riješiti. Činjenica da je, prema ocjenama Privredne komore Republike Srpske, prošle godine „Alumina“ dobila i najveće priznanje, kao preduzeće broj jedan u Republici Srpskoj po izvozu, dovoljno govori u prilog ovome o čemu govorim. Za nekoliko godina „Alumina“ je od preduzeća, koje je bilo pred zatvaranjem napredovala do preduzeća sa najvećim priznanjima, odnosno do jednog od najznačajnijih preduzeća iz kategorije velikih preduzeća u Republici Srpskoj. Ova prestižna nagrada dovoljno govori o tome kako su poslovali, kako su radili. Isto tako, ovdje je značajno napomenuti da je menadžment „Alumine“, ljudi koji tu rade, tehnolozi i ljudi koji se bave proizvodnjom i proizvodnim procesima, napravili zaista velike rezultate, jer taj kombinat u momentu svog osnivanja i rada pa sve do ovih posljednih dešavanja o kojima govorim, njihova pretežna djelatnost je bila metalurška glinica, a oni već u planu za 2020. godinu, gotovo da nemaju metalurške glinice. Prema tome, „Alumina“ je u ovakvim okolnostima uspjela da napravi ne samo nove tehnološke inovacije, nego i da pokrene proizvodnju novih proizvoda, koje danas izvozi u preko 40 zemalja svijeta. Кompletna proizvodnja namijenjena je izvozu što znači da se nijedan kilogram tog proizvoda ne plasira na tržište niti BiH, niti Republike Srpske, i to dovoljno govori o kakvom se privrednom subjektu radi i koliko je njegovog učešća u jačanju privrede Republike Srpske.\n■Кakvi su planovi Vlade Republike Srpske za naredni period, kada su u pitanju „Alumina“ i „Birač“? Možemo li uskoro očekivati završetak stečajnog postupka u „Biraču“?\n-Veoma je teško u ovakvim uslovima dati bilo kakvu procjenu, jer to ne zavisi samo od Vlade Republike Srpske. Naša želje je da se to desi što prije je moguće. Međutim, to su stvari koje su trenutno na sudskom odlučivanju i odluka je sada na Ustavnom sudu BiH i mi očekujemo da će ta odluka u nekom razumnom roku i biti donesena, jer su i sve dosadašnje odluke Osnovnog, Višeg i Vrhovnog suda Republike Srpske bile u korist Fabrike glinice „Birač“ u stečaju. Sada treba da sačekamo odluku Ustavnog suda BiH i da na taj način, već dođemo u poziciju da stečajni upravnik može dalje da vodi procedure i da na kraju zatvori stečaj i da, „Aluminu“, nasljednika „Birača“, dovede u poziciju da se oslobodi hipoteke koja joj predstavlja veliki problem za poslovanje. Veliki broj, ili skoro sve poslovne banke, ne mogu da ulaze u neke kreditne aranžmane, koji bi za „Aluminu“ predstavljali značajna finansijska sredstva za razvoj i unapređenje tehnološkog razvoja poslovanja. To znači da „Alumina“ danas posluje samo iz svojih tekućih sredstava, što ponekad može da ugrozi samu likvidnost, jer kada se roba isporuči uvijek treba da se sačeka određeni rok za njenu naplatu. U periodu koji je iza nas, od 2013. godine, na neki način se pokazalo da „Alumina“ ne samo da je spašena kao preduzeće, nego se ona u ovom periodu i razvijala. Zabilježen je rast plata zaposlenima, a porastao je i broj zaposlenih, dešavale su se razne investicije i slično. Sve ove godine, „Alumina“ je, prema preliminarnim pokazateljima, imala oko 10 i više miliona investicija godišnje. Zahvaljujući tržišnim uslovima, menadžmentu i kvalifikovanoj radnoj snazi, koja stručno obavlja posao, „Alumina“ je uspjela da razvije lepezu proizvoda koji se traže i na evropskom i na svjetskom tržištu. Opstanak i razvoj ove kompanije ni jednog momenta nije doveden u pitanje, niti je ugrožen.\n■Vaša poruka zaposlenim u „Alumini“. Da li mogu da očekuju dalju podršku Vlade Republike Srpske?\n-Svakako, Vlada je opredijeljenja za podršku i to znaju i svi zaposleni. Želim i ovom prilikom da im poručim da Vlada Republike Srpske stoji iza ove fabrike, te da je naš cilj ostao isti, a to je da sačuvamo ovaj privredni subjekat, koji je značajan za privredu Republike Srpske i ovu regiju. Želimo da u narednom periodu doprinesemo razvoju ovog giganta za ovu regiju. Želimo da „Aluminini“ proizvodi budu poluproizvodi za nove fabrike, koje bi se trebale graditi širom Republike Srpske i koje bi išle u dalju fazu prerade toga što „Alumina“ proizvodi. Mi danas imamo situaciju da određene proizvode iz „Alumine“ izvozimo u Italiju, Mađarsku ili Sloveniju, gdje se uradi neka veća faza prerade i dobijate od tri do pet puta veću cijenu nego što je koštalo ono što je uzeto od „Alumine“.\nNamjera nam je da u narednom periodu jedan broj tih prerađivačkih kapaciteta sagradimo i na toj regiju, ali i u ostalim dijelovima Republike Srpske, koji bi proizvode iz „Alumine“ koristili kao ulaznu sirovinu za svoju proizvodnju i značajno povećali prilive u Republiku Srpsku i spoljnotrgovinski deficit, jer zašto izvoziti nešto što košta 200 ili 3.000 evra, ako možete to uz neku fazu dorade da izvozmo i za 1.000 evra više. Ono što želimo da poručimo radnicima jeste i da oni ne trebaju da brinu za svoj status i svoju sigurnost, jer će Vlada Republike Srpske i dalje da brine za ovo proizvodno preduzeće i svi zaposleni su u fokusu interesovanja Vlade, a samim tim će biti zaštićeni u svim mogućim situacijama, kao što je to bilo i do sada.\nSve ono što budemo radili u narednom periodu, a u vezi je sa eventualnim novim razgovorima oko prodaje naših potraživanja u „Biraču“ u stečaju, mi ćemo to raditi transparentno i u dogovoru sa sindikatima i sa menadžmentom „Alumine“. Nećemo uraditi niti jedan potez koji bi bio na štetu tog privrednog subjekta i zaposlenih ljudi.\nNaša namjera je da ovaj privredni subjekat još više ojačamo, da unaprijedimo tehnologiju, da dođemo u poziciju da sa manjom proizvodnjom imamo veću dobit i slično. To sve sa istim kapacitetima, sa istom uloženom sirovinom, prije svega rudom boksita i svim onim troškovima koji nastaju u proizvodnji. Potrebno je da se obezbijede nedostajuća sredstva kako bi se znanja i vještine zaposlenih primijenila i u praksi. „Alumini“ je potrebna nova tehnologija, a mi ćemo svakako biti tu da pomognemo, da li samo kao Vlada ili sa strateškim partnerom gdje bi prije svega i zaposleni i ta regija i svi dobavljači bili zaštićeni. Ne želimo „privatizovati“ „Aluminu“, jer ne želimo da sutra neko dovede u pitanje egzistenciju zaposlenih i opstanak ovog privrednog subjekta.Ukoliko budemo razgovarali sa potencijalnim kupcima na tu temu, to će da bude pod jasno propisanim uslovima koje taj potencijalni kupac mora da ispuni. Između ostalih, da „Alumina“ zadrži djelatnost, ali i da broj zaposlenih može samo da se poveća, da se uloži u tehnološki razvoj, da imamo što bolje efekte i da zajednica ostvari što veću korist. To je velika šansa za Republiku Srpsku.\nS obzirom da nam se bliži period novogodišnjih i božičnih praznika, svim zaposlenim i menadžmentu „Alumine“ želim da čestitam praznike i poželim puno sreće i uspjeha i u narednim godinama, ali i da čestitam na svim dosadašnjim ostvarenim rezultatima. ■\n(Izvor:časopis kompanije „Alumina“)\nU Srebrenici neradni dani do 10. januara


ЧАС ФИЗИЧКОГ ЗА ГИНИСА – ГСПРС Независност\nЧАС ФИЗИЧКОГ ЗА ГИНИСА\nНасловна/Новости/Актуелно/ЧАС ФИЗИЧКОГ ЗА ГИНИСА\nDržavni sekretar za omladinu u Ministarstvu omladine i sporta Nenad Borovčanin vežbaće zajedno sa đacima Osnovne škole „Stevan Sinđelić“ iz Beograda\nBEOGRAD – Najmasovniji javni čas fizičkog vaspitanja će 11. oktobra biti organizovan istovremeno u više od 80 škola u Beogradu, Novom Sadu, Kragujevcu i Nišu.\nKomitet za međunarodnu saradnju studenata medicine Srbije organizacijom ovog velikog događaja pokušaće da obori Ginisov rekord u broju đaka koji će istovremeno učestvovati u času fizičkog vaspitanja.\nDržavni sekretar za omladinu u Ministarstvu omladine i sporta Nenad Borovčanin vežbaće zajedno sa đacima Osnovne škole „Stevan Sinđelić“ iz Beograda.\nJavni čas predstavlja najmasovniji simultani događaj u kojem učestvuju đaci i nastavnici koji će u zakazano vreme izaći u što većem broju u školsko dvorište i održati čas fizičkog vaspitanja, kako bi se skrenula pažnja javnosti i medija na važnost fizičke aktivnosti, posebno kod dece i mladih u Srbiji.\nOva akcija deo je edukativne kampanje pod nazivom „Pronađi meru“, čiji je cilj da informiše i edukuje što veći broj mladih ljudi o pravilnim i izbalansiranim životnim navikama. Svi zainteresovani je mogu pratiti na Fejsbuk stranici facebook.com/pronađimeru.\nKomitet za međunarodnu saradnju studenata medicine – Srbija sprovodi omladinski akciju „Pronađi Meru i postigni Ginisov rekord!“ uz pomoć Građanskih inicijativa kao Resurs centra za Beogradski okrug u okviru programa „Mladi su zakon“ kog Ministarstvo omladine i sporta sprovodi uspešno već treću godinu za redom u 25 okruga Srbije.\nDo sada je u okviru ovog programa finansirano više od 400 omladinskih projekata u ukupnom iznosu većem od 32 miliona dinara, dok je više od 600 udruženja prošlo obuku iz oblasti pisanja projekata.\nPartneri akcije „Pronađi meru“ su i Ministarstvo prosvete, nauke i tehnološkog razvoja i Savez za školski sport Srbije, navedeno je u saopštenju.


Avio-gigant ostvario prvi profit od početka krize: Sada šire i ponudu - Biznis Telegraf.rs\n03/11/21 | 15:44\nLufthanzu je prošle godine od propasti spasila vlada\nNemačka avio-kompanija Lufthanza izvestila je danas da je zabeležila prvi kvartalni profit od početka pandemije.\nOvaj avio-prevoznik je ostvario operativni profit od 17 miliona evra (oko 19,7 miliona dolara) u trećem kvartalu ove godine, prenosi Dojče vele. Prihodi kompanije su se skoro udvostručili u tomesečju jul-septembar, dostigavši 5,2 milijarde evra, što je skok od 96 posto u odnosu na godinu ranije.\n- Sa rastućom potražnjom za poslovnim putovanjima i rekordnim rezultatom Lufthanze Kargo, savladali smo još jednu prepreku na putu izlaska iz krize i vratili se na pozitivnu teritoriju - naveo je predsednik i izvršni direktor Lufthanze Karsten Špor u saopštenju.\nKompanija namerava da proširi ponudu putničkih letova za 2022. godinu, na oko 70 posto nivoa pre pandemije.\nPodsećamo, najveću nemačku avio-kompaniju je prošle godine od propasti spasila vlada, pruživši joj finansijsku pomoć u maju 2020. u iznosu 9,0 milijardi evra pošto je pandemija nanela Lufthanzi ogromne gubitke. Na ime pružene pomoći - nemačka vlada je dobila 20 posto vlasničkog udela u kompaniji.\nIz Lufthanze poručuju da nameravaju da u potpunosti otplate vladine pozajmice i da otkupe svoje akcije, dodajući da su već pokrenuli te aktivnosti. Lufthanza, osnovana 1953. godine, takođe poseduje avio-kompanije Ostrijan Erlajns, Svis Internešenal Erlajns, Brasels Erlajns i niskotarifnog prevoznika Jurovings.\nPropala firma u Beogradu radnicima umesto para podelila čarape: Prodaju ih sad na ulici za 300 RSD


RTCG - Radio Televizija Crne Gore - Nacionalni javni servis :: Svijet :: "Istorijska greška odbijanje Albanije i S.Makedonije"\nMOGERINI OCIJENILA 20. 10. 2019. 21:05 >> 21:03 3\nVisoka predstavnica EU Federika Mogerini ocijenila je da su vođe evropskog bloka napravile "istorijsku grešku" kada nijesu uspjele da se dogovore o počinjanju pristupnih pregovora sa Albanijom i Sjevernom Makedonijom na svom samitu.\nMogerini je napisala danas u svom blogu da žali što Evropske vođe nijesu mogle da se slože uprkos "izuzetnom napretku" koji su ostvarile obje zemlje, i suprotno preporukama Evropske komisije.\n"To je mnogo više od izgubljene šanse, to je istorijska greška koja će moći, nadam se, da bude ispravljena što je prije moguće", napisala je Mogerini.\nFrancuski predsjednik Emanuel Makron bio je najglasniji protivnik početka pregovora o članstvu za vrijeme sastanka Evropskog savjeta u četvrtak i petak, uz argument da prvo treba revidirati procedure o proširenju prije nego što se dopusti zemljama da uđu u EU.\n"Turska da prekine vojnu akciju u Siriji"\n10. 10. 2019. 2\n23:40 Ako se ćuti o zločinima, osjećaj nepravde guši društvo\n23:21 Napad i vrijeđanje predsjednice Skupštine Kosova\n22:35 Erdogan: Aja Sofija ostaće otvorena za sve\n22:09 Tramp: Odnosi sa Kinom ozbiljno narušeni\n21:40 Prijave zbog zbog isticanja zastave druge države\n21:35 "Jedini nakon sastanka nisam napao Uru"\n21:23 "Antifašizam obaveza svakog Crnogorca"\n20:58 Srebrenica podsjetnik na značaj očuvanja međuljudskih odnosa\n20:45 Nakon niza incidenata, policaja uzvratila suzavcem\n20:39 Dodatni novac za Z. Balkan od EBRD i EU\n20:28 "Branite opoziciju kao što DPS brani državu"\n20:02 Svako drugo preduzeće očekuje poteškoće\n19:26 Rade Popović ponudio jemstvo od 117.560 eura\n19:15 "Prestanite s prevarama, prihvatite jedinstvenu listu"\n19:00 DF za jedinstvenu opoziciju\n18:43 I dalje traže glumicu u jezeru\n18:37 Sjutra sunčano i toplo, do 37 stepeni\n18:30 Aja Sofiju i zvanično proglasili džamijom\n18:20 "Neprimjeren rječnik MCP, pobijedićemo tu politiku"\n18:11 Šta u slučaju obolijevanja turista od korone u CG?\n18:04 "Carević izgubio kompas"\n17:56 Osnažiti dijalog sa civilnim društvom


Projekat Severne obilaznice urađen, najavljen početak radova - Glas Šumadije\nNaslovna > Ekonomija > Projekat Severne obilaznice urađen, najavljen početak radova\n19/12/2021 19/12/2021 35473 komentara na Projekat Severne obilaznice urađen, najavljen početak radova\nOko godinu dana, računajući od marta iduće godine, trebalo bi da traje izgradnja prve faze Severne obilaznice oko Kragujevca, poznate po tome što se u javnosti već godinama licitira hoće li i kada da bude izgrađena, otkad je Južna obilaznica otpala kao skupa.\nUrbanistički projekat za prvih pet kilometara obilaznice urađen je i, kako pravila nalažu, izložen na javni uvid na petom spratu zgrade Skuštine grada, gde su ga građani i stručna javnost mogli videti i dobiti obaveštenja od 8. do 15. decembra.\nTako su zainteresovani mogli da vide, a isto to mogu i na sajtu grada, da se pravac obilaznice pruža od granice Jovanovca i Cvetojevca, sa puta Kragujevac – Batočina, gde već postoji raskrsnica u više nivoa (petlja) koja vodi u Cvetojevac. Trasa dalje ide blizu granice ova dva sela i na petom kilometru zaustavlja se u Novom Milanovcu, pre puta za Resnik, u blizini trafostanice.\nNegde na četvrtom kilometru, na tromeđi ovih sela gradiće se druga raskrsnica sa denivelacijom i ona se tu postavlja zbog plana da se ovde, sa severne strane trase, izgradi nova industrijska zona od oko 200 hektara. Ta zona je jedna od novih mogućnosti koju je ova obilaznica otvorila i treba da reši dugoročno ponudu opremljenih građevinskih parcela zainteresovanim investitorima.\nAleksandar Milošević, pomoćnik gradonačelnika za kapitalne projekte i saradnju sa Vladom Srbije, kaže da će se ta zona graditi na osnovu projekta koji tek treba da se definiše i izradi. Što se Urbanističkog projekta prva faze obilaznice tiče, on predviđa dve već pomenute raskrsnice sa denivelacijom saobraćaja, dva kolovoza sa po dve trake, što je definiše kao brzu saobraćajnicu prvog reda, jer treće zaustavne trake nema. To je isti rang i profil puta kao put prvog reda od Kragujevca do koridora 10.\nNa ovoj prvoj deonoici, prema projektu, predviđeno je rušenje dve kuće. Pošto su prethodno bila dva idejna rešenja, po njima je trebalo rušiti više od pet kuća, pa je po tome ovo rešenje povoljnije. To je inače bila jedna od vodilja izrade projekta.\nPredviđeno je takođe da trasa prođe kroz 302 privatne parcele, pa će uslediti njihova eksproprijacija, dok će kod rušenja kuća biti isplaćena nadoknada po građevinskoj vrednosti objekata, kaže Milošević.\nDo eksproprijacije i određivanja cene po kojoj će meštanima tri sela biti isplaćivana zemlja, što je po pravilu osetljivo pitanje, ima još nekoliko koraka u proceduri. Kad se završi javna rasprava o Urbanističkom projektu prve faze, on ide na odobrenje u Ministarstvo za građevinarstvo, saobraćaj i infrastrukturu.\nKada se projekat odobri onda Vlada proglašava javni interes za izgradnju puta i može da se počne sa eksporprijacijom zemlje.\nPo objašnjenju Miloševića, gradska komisija će dodeljivati naknadu vlasnicima na osnovu procene, a ako nisu zadovoljni mogu da pokrenu postupak preko suda za veću naknadu.\nMeđutim, ako se za to odluče ovo neće odložiti radove na obilaznici, već će oni teći paralelno sa suđenjem. Sudska tužba ne odlaže radove jer se radi o projektu koji je u maju prošle godine proglašen od strateškog značaja za Republiku odlukom Vlade, tumači Milošević.\nOstaje tada da izvođač radova dobije građevinsku dozvolu i da krenu bageri, ali još se ne zna ko će to da bude jer još nije izabran strateški partner za ovaj projekat. Konkurs će, kako se veruje, biti raspisan vrlo brzo, i to će učiniti Ministarstvo saobraćaja i JP Putevi Srbije, a kriterijumi i način izbora partnera već su objavljeni u Službenom glasniku Srbije.\nU tom tekstu stoji da se na konkurs može javiti preduzeće, ili konzorcijum, iz Srbije ili iz inostranstva ako u Srbiji ima registrovano preduzeće, te da koristi domaću radnu snagu i podizvođače.\nTrasa cele obilaznice\nKuda ide trasa cele obilaznice, koja ima 22 kilometra, ukupno pet denivelisanih raskrsnica i koštaće 155 miliona evra?\nAleksandar Milošević kaže da će se to zvanično znati u aprilu iduće godine, kada treba da budu završeni Planovi detaljne regulacije (PDR) za celu maršrutu, izuzev ove prve od pet kilometara.\nNa konkursu je posao izrade ovih planova dobila novosadska firma MHN i očekuje se da oni stignu na vreme. Ono što važi kao zadatak za prvih pet kilometara, važi i za preostalih 17, a to je dve plus dve trake i nema kružnih tokova, već samo denivelisane raskrsnice i podvožnjaci ili nadvožnjaci na mestima predviđenim da vlasnici imanja mogu do njih da dođu.\nOvaj zahtev je zbog toga što je na celoj obilaznici projektovana brzina od 100 kilometara na sat i vozaču moraju da budu dati uslovi da vozi tom brzinom na svim delovima trase, od prvog do poslednjeg kilometra. Za dolazak do njiva u prvoj fazi predviđen je jedan podvožnjak na pola deonice, a za ostatak ćemo videti, kaže Milošević.\nNo, okvirna putanja preostalih 17 kilometara, koja može doživeti odstupanja od 100 do 200 metara, vidi se na osnovu predloga idejnog rešenja Severne obilaznice koji je uradilo Javno preduzeće za urbanizam Kragujevac. Posle tačke na kojoj se završava prva faza trasa nastavlja dalje prema Opornici, presecajući regionalni put Kragujevac – Topola blizu spomenika Crvenoarmejcima. Tu će biti urađena treća po redu raskrsnica sa više nivoa.\nOd ovog ukrštanja preko Opornice i Poskurica put dolazi do regionalnog pravca Kragujevac – Gornji Milanovac i preseca ga blizu firme „Pljakić”, gde se planira izgradnja četvrte petlje. Dalje put preko atara Drače dolazi do Dragobraće, gde se ukršta sa saobraćajnicom Kragujevac – Kraljevo – Mrčajevci, što iziskuje izgradnju pete raskrsnice u više nivoa. Mesto na kome će se sresti ove dve saobraćajnice je kod odvajanja sadašnjeg lokalnog puta za Đuriselo i dalje Brnjicu i Toponicu.\nOdatle, od te buduće petlje praktično se nastavlja buduća saobraćajnica, državni put prvog reda na relaciji Kragujevac – Mrčajevci, koji treba da spoji centar Šumadije sa budućim moravskim koridorom. Za tu saobraćajnicu se radi projektna dokumentacija i već su neke faze završene, a ministar Tomislav Momirović je početkom decembra u Kniću izjavio da će izgradnja brze saobraćajnice započeti na jesen 2022. godine.\nI ovaj put je proglašen da je od posebnog značaja za Srbiju i kod Vlade se vodi kao jedan projekat sa Severnom obilaznicom oko Kragujevca. Zato se budući konkurs za izbor strateškog partnera odnosi na obe ove saobraćajnice.\nKada Severna obilaznica bude završena u svojoj punoj dužini od 22 kilometra ona će preuzeti tranzitni saobraćaj kroz grad. To znači veliko rasterećenje sadašnjih gradskih tranzitnih koridora Bulevara kraljice Marije i Ulice kneza Mihaila.\nAleksandar Milošević kaže da je tranzit teških kamiona nedeljno kroz grad više hiljada vozila, plaus prolaz automobila u tranzitu.\nOvaj projekat će u velikoj meri značiti smanjenje zagađenja vazduha u gradu zbog auto gasova i smanjiti gužve, kaže pomoćnik gradonačelnika.\nObilaznica je i obaveza iz državnog ugovora sa FIAT-om koji je potpisan još pre 13 godina. Ostaje želja da njena izgradnja traje kraće nego što je u javnosti pominjana i očekivana dok nije započeta.\nPiše; Miloš Pantić, Kragujevačke\nKorona virus: U Srbiji se smanjuje broj pacijenata u bolnicama, u Danskoj zbog rekordnog broja zaraženih pooštravaju mere\n02/01/2022 u 22:51\nZa sve ostalo sam veliki optimista ali za ovo gore navedeno sam puki pesimista.\nNemojte nas više zamajavati sa šarenim lažama pa bre nismo svi u pelenama\n05/01/2022 u 13:09\nSama reč lepo objašnjava…OBILAZNICA…sve nas je obišlo u širokom luku i što je najcrnje taj luk se samo povećava…da nije trgično, bilo bi smešno!\n05/01/2022 u 13:08\nOpet nam zamagljuju sliku realnosti…a šta je sa Prostornim Planom…i položajem ovog našeg napaćenog grada…postajemo palanka, možda smo to već dugo a tešimo se sa nečim što je ma dugom štapu…još nam Milošević o tome pojašnjava…baš smo jadni…šta reći!


Dogodine novi Zakon o javnim nabavkama\nU 2017. godini Srbija mora da izmeni postojeći Zakon o javnim nabavkama zbog daljnjeg usaglašavanja s Direktivama Evropske Unije.\nPrema rečima Daliborke Srećkov, šefice Odseka za regulativu i profesionalizaciju u javnim nabavkama u Upravi za javne nabavke, veliki deo Zakona je već usaglašen.\nPotpredsednik PKS-a Miroslav Miletić ukazao je da je jedan od najznačajnijih ciljeva Novih Direktiva EU smanjenje administrativnog opterećenja ponuđača, posebno malih i srednjih preduzeća, da bi se olakšalo njihovo učešće u postupcima javnih nabavki. Privredna Komora Srbije u tom cilju pruža veliki broj novih elektronskih usluga, a jedna od njih je i uverenje o domaćem poreklu robe koje se koristi u postupcima javnih nabavki kao dokaz da ponuđač nudi dobra domaćeg porekla.\nHana Hukić, predsednica Komisije za zaštitu prava u postupcima javnih nabavki, istakla je da se od prošlogodišnjih izmena Zakona o javnim nabavkama u oblasti zaštite prava može uočiti sve veća kopleksnost zahteva i da je primetno da podnosioci sve češće anagažuju stručna lica u cilju vođenja postupka. 2017. godina je važna za tu oblast jer je najavljeno otvaranje poglavlja 5 koje se odnosi na napredak u oblasti javnih nabavki.\nPo mišljenju Miloja Obradovića, predsednika Komisije za zaštitu konkurencije, povreda procesa javnih nabavki, nameštanje ili lažiranje, jedan je od većih problema. Neretko se dešava da učesnici na tržištu tajno dogovaraju svoj nastup pre podnošenja ponude i tako isključuju stvarnu borbu i onemogućavaju naručioce da dobiju najpovoljniju ponudu u pogledu cene i u pogledu kvaliteta.


Nameštanje atlasa, prvog pršljena ispod lobanje: Prečicom do zdravlja! (VIDEO) | Astro sajt\nHome Izbor Slider Zdravlje Nameštanje atlasa, prvog pršljena ispod lobanje: Prečicom do zdravlja! (VIDEO)\nNameštanje atlasa, prvog pršljena ispod lobanje: Prečicom do zdravlja! (VIDEO)\nU pitanju je jednostavna i bezbedna metoda nameštanja atlasa, prvog pršljena ispod lobanje, koja suzbija stare i sprečava nove bolesti, omogućujući zdrav i kvalitetan život kome svi težimo. Deluje vam kao gotovo kao čarobni štapić? Atlasolozi uveravaju da je u pitanju samo prirodni odgovor organizma na metodu koja ga vraća u optimalno stanje, a to je - stanje zdravlja i vitalnosti.\nPrezentacija metode uživo u TV emisiji\nVeć desetinama hiljada godina problemi sa zdravljem su počinjali u potiljku i tokom života su se spuštali niz telo. Ljudi su pokušavali da masažom potiljka otklone bolove, a sve do našeg doba nisu shvatali da im je prvi pršljen ispod glave izmešten i da je tu početak gotovo svih zdravstvenih problema.\nOvako u Udruženju građana Preporod života počinje priča o atlasologiji. Preporod masaža potiljka je, kažu oni, sasvim novi pristup rešavanju zdravstvenih poteškoća i oboljenja. "Novo, ali konačno rešenje, koje otklanja uzrok bolesti. Mi sprečavamo početak problema, za razliku od svih ostalih lečenja koja tretiraju kraj loših procesa u organizmu".\nOvim tretmanom se, praktično jednom specijalizovanom masažom, pomenuti pršljen koji je kod svih nas, praktično bez izuzetaka, izmešten - vraća na mesto. Pritom se Preporod masaža potiljka izvodi pomoću aparata koji sitnim udarcima masira ligamente koji drže prvi pršljen na lošem mestu. Masaža kod beba i dece traje desetak sekundi, a kod odraslih nekoliko minuta. Od trenutka nameštanja pršljena počinju olakšanja u organizmu, a proces nestanka poteškoća zavisi od životne dobi, stanja organizma i vrste oboljenja.\nDragan Džajić, Svetlana Bojković, Tanja Peternek, Milka Stojanović, Ljubivoje Ršumović, reditelj Jug Radivojević, Branko Milićević Kockica... samo su neke od poznatih ličnosti koje su prošle ovaj tretman, ali su na tom spisku i na desetine lekara kojima kolege nisu mogle pomoći. Nameštanjem atlasa rešeni su mnogobrojni psiho fizički problemi, čiji je dijapazon fascinantno širok. Neke baš to i zbunjuje, jer deluje gotovo kao čarobni štapić. Atlasolozi uveravaju da je u pitanju samo prirodni odgovor organizma na metodu koja ga vraća u optimalno stanje, a to je - stanje zdravlja i vitalnosti.\nAtlasolozi Predrag Đorđević, Nebojša Mladenović i Dragoslav Bogićević (Udruženja građana Preporod života), bili su gosti regionalne Televizije Kruševac, gde su detaljno predstavili "epohalnu metodu koja može da promeni vaš život". U pitanju je, kako su konstatovali, "jednostavna i bezbedna metoda nameštanja atlasa, prvog pršljena ispod lobanje, koja suzbija stare i sprečava nove bolesti, omogućujući zdrav i kvalitetan život kome svi težimo".


Top 5 destinacija za mladence\nAko početak zajedničkog života želite da obeležite na neobičan i zanimljiv način, predstavljamo vam pet fantastičnih destinacija koje ostavljaju bez daha. Bilo da želite da nakon svadbe odete na medeni mesec, ili da svoje venčanje želite da upriličite kao netradicionalnu i intimnu ceremoniju, ovo su mesta koja su nezaboravna. Sa osobljem hotela možete se dogovoriti za poseban aranžman, a oni uglavnom nude posebno osmišljene ugođaje za venčanja ili medeni mesec.\n1. „The Perivolas“, Santorini\nHotel „The Perivolas“ na ostrvu Santorini u Grčkoj, odiše divnim i luksuznim minimalističkim enterijerom. Na ovom ostrvu zgrade su karakteristično bele sa plavim kupolama i krovovima, a hotel „The Perivolas“ impresivnog enterijera smešten je na litici sa koje se pruža nestvaran pogled na Egejsko more. U okviru hotela mladencima je na raspolaganju parno kupatilo, bazen sa hidroterapijskom masažom i neobičan bazen u okviru pećine, koji vas vodi na privatnu terasu sa koje se priža savršen panoramski pogled. Na ovom mestu sve je belo i blista, uokvireno čarobno plavom bojom neba i mora. U ovom hotelu poseban asistent zadužen je za organizaciju venčanja i veridbi, kako bi oni mogli da se opuste i uživaju u pravom blaženstvu.\n2. „The Dolder Grand“, Cirih\nAko na medeni mesec ne idete tokom leta, dobar izbor su alpske destinacije širom Evrope. Mi vam predlažemo „The Dolder Grand“, bajkoviti zamak u Cirihu. Originalno zdanje ovog švajcarskog hotela datira iz 1899. godine, a nudi romantično snežno bekstvo iz grada tokom zimskih meseci. Pored regularnih soba, ovaj hotel nudi tematske apartmane, „Suite 100“ inspirisan je Roling Stonsima i čini ga crna spavaća soba i kupatilo, kao i privatna kuhinja. S druge strane, „Maestro Suite“ kombinuje uticaje klasične muzike sa klasičnom arhitekturom, pa ovaj hotel obožavaju ljubitelji muzike.\n3. „The InterContinental, Hong Kong\nZa ljubitelje ekstremno urbanih sredina i zabavnog noćnog života, ovaj hotel u Hong Kongu predstavlja idealan izbor. Uputite se tamo ako vam je želja da obiđete fantastični Hong Kong, a boravkom u ovom hotelu dobićete i vrhunski odmor. Predsednički apartman, pored svih pogodnosti, poseduje veliku terasu sa panoramskim pogledom na luku i panoramu grada. Plus, tu je i infiniti bazen, đakuzi, tuš sa efektima kiše i privatna sauna, a hotel je posebno predviđen za organizaciju venčanja i sličnih proslava.\n4. „Poseidon Undersea Resort“, Fidži\nS obzirom na to da mnogi ljudi vole egzotične destinacije, naročito kao izbor za medeni mesec, ovaj fantastični hotel na Fidžiju ostavlja bez daha i mnogima je omiljen. Najistaknutiji kvaliteti su mir koji gosti imaju u ovom rizortu, ali i mogućnost za uživanjem u brojnim aktivnostima u prirodi. Hotel je posebno posvećen mladencima i njihovom ugođaju, a najimpresivniji doživljaj u ovom luksuznom hotelu savršeno uređenog enterijera je pogled na podvodni svet. Ogromno ovalno staklo uovkiruje sobu i veliki krevet, pa se odatle možete spokojno diviti čudima prirode i fantastičnom podvodnom svetu.\n5. „Wildflower Hall“, Šimla na Himalajima\nPlaninari ne mogu naći bolje mesto za medeni mesec ili romantično venčanje od luksuznog hotela smeštenog na 2500 metara nadmorske visine u divljoj planinskoj prirodi. Enterijer hotela obiluje rukotvorinama, a u srcu čarobnih Himalaja mladenci mogu da uživaju u tradicionalnim umirujućim ajurvedskim ili orijentalnim spa tretmanima. Mladenci mogu da uživaju u spoljašnjem đakuziju, a za one željne avantura, tu je planinarenje i splavarenje okolnim rekama. U svakom slučaju, idealan izbor za ljubitelje prirode, jer pored vrhunskog enterijera i luksuznog hotela, pogled sa terase najviše ostavlja bez daha.\nLifestyle, Destinacije, Hoteli, Medeni mesec, Venčanja\nDa li biste odseli u ovom hotelu na litici?\nInspirisan jednim od najimpresivnijih vidikovaca u Norveškoj, studio Hayri Atak kreirao je zadivljujući koncept za butik hotel. Njihova ideja predstavlja hotel sa staklenim bazenom koji "visi" na litici Preikestolen, gotovo 600 metara nad fjordom Lysefjorden.\nMarina Skonjamiljo: "Made in Italy" može biti velika šansa za srpske kompanije i investitore [INTERVJU]\nItalija je jedan od najznačajnijih privrednih partnera Srbije, a čuveni potpis "Made in Italy" garancija je vrhunskog dizajna i kvaliteta širom sveta. Na domaćem tržištu posebno mesto zauzima italijanska industrija nameštaja, keramike i proizvoda za opremanje enterijera, što je bio i povod za razgovor sa direktorkom beogradske kancelarije Italijanske agencije za spoljnu trgovinu (ITA) Marinom Skonjamiljo.


Kolumne & novosti: Fale nam lekari, ali za Hram novac ne sme da fali\nFale nam lekari, ali za Hram novac ne sme da fali\nPiše: Bojana Milovanović\nPrenosimo sa portala Nova.rs\nNedostajali su nam respiratori, nisu nam dovoljni bolnički kreveti i lekari, ali nam, očigledno, već godinama ne fale budžetska sredstva za ulaganje u crkve.\nDa, u neka ranija vremena crkve su bile ujedno i bolnice, ali danas u 21. veku, usred pandemije koronavirusa, teško da će Hram Svetog Save postati bolnica i primati zaražene. Baš zato ostaje nejasno zbog čega je, usled mnogih prečih potreba, Vlada Srbije rešenjem od 10. jula iz budžetskih rezervi izdvojila još 200 miliona dinara za Srpsku pravoslavnu crkvu (SPC) i završetak radova na obnovi i uređenju Hrama Svetog Save. Prethodno je Vlada 1. jula opredelila milijardu dinara SPC-u za iste namene.\nUsred epidemije i vanredne situacije u brojnim gradovima Vlada je rešila da isplati iz budžetske rezerve milijardu dinara, odnosno osam i po miliona evra, Srpskoj pravoslavnoj crkvi za radove na Hramu Svetog Save na Vračaru.\nU isto vreme za ugroženi Novi Pazar iz budžetske rezerve izdvojeno je 10 puta manje novca – 91 milion dinara. U isto vreme kada je uplaćen novac SPC iz budžetske rezerve, predsednik Srbije Aleksandar Vučić izjavio je da novca više nema za podsticajne mere i podršku privredi, slične onim merama koje su obezbeđene tokom prvog udara koronavirusa.\nDržava nas je udostojila objavljivanjem cifara koje se ulažu u izgradnju Hrama Svetog Save, nadamo se da su nam sredstva predočena dovoljno transparentno. Međutim, ono što još uvek čekamo je odgovor na pitanje – koliko koštaju respiratori koji su navrat-nanos naručivani, uz konstataciju “ne pitajte me odakle” i koliko je to u hramovima?\nUrednik nedeljnika NIN Milan Čulibrk u izjavi za naš portal ocenjuje da ulaganje u Hram Svetog Save nije trebalo da bude prioritet u vreme pandemije koronavirusa i drugih nužnijih ulaganja. Problem vidi i u netransparentnosti raspodele sredstava iz budžetskih rezervi.\n“Ovde je ključni problem to što je rebalans usvojen pre ovog izdvajanja sredstava za crkvu. To je bilo u maju, kada su planiriani i prihodi koji će biti manji nego što se očekivalo i rashodi koji su mnogo veći nego što se očekivalo i kada se država već zadužila za dve milijarde evra. Da li je zaista bilo potrebno naknadno ulagati u Hram svetog save koji se već decenijama gradi?”, pita se Ćulibrk.\nOn ističe da je takvo ulaganje, pošto nije bilo hitno trebalo da bude ranije planirano i da bude valjano evidentirano.\n“Meni to sve govori da je namera Vlade bila da to bude prilično netransparentno. Novac iz budžetskih rezervi se koristi za nešto što su hitne potrebe, a šta je hitno u nečemu što se gradi decenijama? Ja verujem da je razlog neke druge prirode, potreba da se kupi nekakva politička podrška vrha Srpske pravoslavne crkve”, smatra Ćulibrk.\nOn ističe da javne finansije moraju da budu javne, jer je to novac svih poreskih obveznika.\n“U situaciji kada nam predsednik, koji je do pre dva meseca tvrdio da imamo novca za sve, sada tvrdi da nema novca za novu podrški privredi koja je na kolenima, a da vi onda izdvajate dodatna sredstva iz budžetskih rezervi za ove namene, onda je to u najmanju ruku upitno, da ne kažem neku težu reč”, konstatuje Ćulibrk.\nOn kritikuje i to što nemamo uvid u trošenje novca iz budžetskih rezervi, jer to, kako navodi, Vlada određuje sama bez parlamenta i bez ikakve javnosti i kontrole. Podseća i da je Ministarstvo odbrane čest korisnik sredstava iz budžetskih rezervi koje, kako tvrdi, na kraju godine budu mnogo veće nego što je originalnim budžetom bilo planirano.\n“U Ministarstvu odbrane završi svaki peti evro iz budžetskih rezervi koje su proteklih nekoliko godina dostigle 400 miliona evra”, navodi Ćulibrk\nPrema njegovom mišljenju, korisnija bi bila ulaganja u zdravstvo.\n“Naravno da postoje bitnije i važnije stvari. Slušamo predsednika koji kuka kako proteklih 30 godina nijedan ekser nije zakucan u Infektivnu kliniku. Ova vlast je osam godina na vlasti, što znači da ni ona za to vreme nije zakucala nijedan ekser, nego tek sad pokušava da stvari koliko toliko-dovede u red. Vi kao država morate da znate šta su vam prioriteti”, poručuje Ćulibrk.\nKao primer neracionalnog trošenja sredstava, pored ulaganja u crkvu, Ćulibrk vidi i raspodelu po 100 evra svim punoletnim građanima, neposredno pred izbore.\n“Ni sto eva ni izgradnja Hrama Svetog Save nije opšti interes, To je moglo da bude pametnije potrošeno Ova vlast donosi odluke preko kolena, vodeći računa o političkim i stranačkim intersima, a ne o opštim interesima”, primečuje Čulibrk.\nCrkva godinama profitira\nTradicija doniranja crkve novcem obevznika i porezom, koji sama crkva ne plaća, nije nova.\nNije prvi put da Vlada finansira radove na Hramu Svetog Save iz budžetske rezerve – zapravo to je pravilo već nekoliko godina. Kako je nedavno objavljeno, samo u toku 2019. iz tekuće budžetske rezerve je Crkvi isplaćeno 11 miliona evra. Osim toga, za Hram Svetog Save se posebno izdvaja novac od doplatnih poštanskih markica.\nProšle godine istraživački mediji, poput Insajdera, su pisali o tome kako je u oktobru 2019. godine Vlada Srbije odlučila je da iz budžetskih rezervi izdvoji 116,1 milion dinara, što je skoro milion evra za potrebe izdavanja doplatne markice „Izgradnja Spomen – hrama Svetog Save”, objavljeno je tada u Službenom glasniku. To je za oko 350.000 evra više od onoga što je trebalo da se prikupi prošlogodišnjom prodajom tih markica u poštama, preneli su tada mediji.\nTo je bio dodatak na ranije donetu odluku da se za tu namenu u prodaju stavi 7,6 miliona primeraka doplatnih markica u vrednosti od 10 dinara.\nPomoć države nije stigla neopaženo. Svega pet dana nakon što je iz budžeta izdvojeno blizu milion evra za završetak izgradnje Hrama Svetog Save, SPC je ministru finansija Siniši Malom dodelila orden Velikomučenika Кragujevačkih prvog stepena. Kako je tada saopštilo Ministarstvo finansija Mali je godinu dana ranije, kao gradonačelnik Beograda, izdvojio sredstva koja su bila neophodna kako bi se posle 10 godina završio hram kod Lazarevca.\nPočetkom oktobra prošle godinr, SPC je dodelila orden i predsedniku Srbije Aleksandru Vučiću i to za “delatnu ljubav prema Crkvi i neumornu borbu za celovitost Srbije, a posebno za očuvanje Kosova i Metohije u njenom sastavu”.\nZa završetak radova na Hramu Svetog Save, čija je izgradnja započeta još 1935. godine, građani Srbije su izdvajali novac od 2012. godine od obaveznih doplatnih poštanskih markica.\nKako je ranije objavio RSE, od 2012. do 2018. godine prodajom doplatnih markica za izgradnju tog pravoslavnog hrama prikupljeno je više od četiri miliona evra.\nIzdvajanja novca za SPC iz sredstava tekuće budžetske rezerve postalo je pravilo, budući da je na ovaj način samo prošle godine Crkva na ime obnove i izgradnje svojih objekata dobila više od 11 miliona evra.\nOdluka o ogromnoj donaciji Crkvi doneta je i 23. marta prošle godine, kada je Vlada odlučila da uplati 10 miliona evra za nastavak izgradnje Hrama Svetog Save.\nPrema istraživanju Insajdera, iz državnog budžeta, koji pune svi građani Srbije, Crkva svake godine dobija veliku sumu novca. Primera radi, samo u 2018. godini za SPC je opredeljeno više od 2,3 miliona evra.\nSPC je ubedljivo najveći pojedinačni dobitnik budžetskih sredstava iz linije 481 namenjene nevladinim organizacijama. Prema istraživanju Insajdera, država je od 2002. do početka 2017. izdvojila više od 90 miliona evra za potrebe svih crkava i verskih zajednica, od čega je ubedljivo najviše dobila Srpska pravoslavna crkva.\nIzuzeti od poreza\nPrema Zakonu o crkvama i verskim zajednicama, SPC i druge verske zajednice su oslobođene poreza za svoju osnovnu delatnost i imovinu. Ne plaćaju porez na imovinu bogomolja, imaju pravo na povraćaj PDV-a za robu koja je u funkciji bogosluženja, a zdravstveno i socijalno osiguranje za sveštenike uplaćuje se iz budžeta Republike Srbije.\nSPC ima i svoje preduzeće, čiji je zvaniči vlasnik Patrijaršijski upravni odbor, a reč je o preduzeću Patrijaršijska dobra d.o.o, za proizvodnju i prodaju vina, suvenira i sličnih proizvoda.\nNa svoja preduzeća i privredne delatnosti, prema istraživanju Insajdera, crkve plaćaju poreze, a to nalaže i zakon u kom se navodi da crkve i verske zajednice „mogu da obavljaju privrednu ili drugu delatnost na način i u skladu s propisima kojima je uređeno obavljanje tih delatnosti”.\nPored toga što se finansiraju direktno iz budžeta, crkve i verske zajednice u Srbiji finansije obezbeđuju i kroz donaciju i iz sopstvenih prihoda od raznih crkvenih i verskih usluga. Donatori mogu biti oslobođeni „odgovarajućih poreskih obaveza”, a prema istraživanju Insajdera dešavalo se i to da su među donatorima i javna i državna preduzeća.\nTakođe, prema Zakonu o računovodstvu iz 2013, ali i prethodnim zakonima, crkve i verske zajednice nemaju nikakvu obavezu da objavljuju finansijske izveštaje.\nLabels: Bojana Milovanović\nJELENA OBUĆINA: Predsednik nas vraća na fabrička podešavanja – pod kamen bato\nJelena Obućina, komentar za Pregled dana Newsmax Adria, 15.5.2022. "Šteta što se ova nedelja završava. Jokić i Konstrakta slali su ava...